**በአብክመ የኢንዱስትሪና ኢንቨስትመንት ቢሮ**

 **የኢንዱስትሪ ልማት ዘርፍ የአሰራር ማኑዋል**

**መስከረም 2012**

**ባሕር ዳር**

 **መግቢያ**

በኢንዱስትሪ ልማት ስትራቴጂ ላይ እንደተቀመጠው የመንግስት ከፍተኛ ትኩረት የሆነው የማኑፋክቸሪንግ ዘርፍ ልማት አንዱና ዋነኛው ነው፡፡ ሀገራችንን መካከለኛ ኢኮኖሚ ካላቸው ሀገራት ተርታ ለመሰለፍ አምራች ኢንዱስትሪ በብዛት እንዲፈጠሩና ያሉትን በማጠናከር ከአነስተኛ ወደ መካከለኛ እንዲሁም ከመካከለኛ ወደ ከፍተኛ አምራችነት እንዲሸጋገሩ የዕሴት ሰነሰለቱን መሰረት ያደረገ መሰረታዊ ድጋፎችን በማድረግ በዘርፉ መጠነ ሠፊ ለውጥ በማምጣት ከግብርና ወደ ኢንዱስትሪ መር የሚደረገውን ጉዞ ማፈጠን ዋነኛ ጉዳይ ነው፡፡

አገራችንን ለረጅም ዓመታት ሲጫናት ከቆየዉ ድህነትና ኋላቀርነት በማላቀቅ ታሪካችንን ለማደስና የህዝባችንን የዘመናት የለዉጥ ፍላጎትና ጥማት ለማርካት ለተያያዝነዉ የልማት ጉዞ የተቀረጹትን ልማታዊ አቅጣጫዎች፣ፖሊሲዎችና ስትራቴጂዎች መሰረት በማድረግ በ2017 የክልሉ ኢኮኖሚ በኢንዱስትሪ ላይ የተመሰረተ እንዲሆን ራዕይ ተቀርጾ እየተገበረ ይገኛል፡፡

በመሆኑም ሀገር ደረጃም በአጭር ጊዜ ውስጥ መካከለኛ ገቢ ካላቸው ሀገራት ተርታ ለመሰለፍ ወሳኝ ከሆኑት ጉዳዮች ውስጥ አንዱና ዋነኛው የግብርናውን ክፍለ ኢኮኖሚ ደረጃ በደረጃ በኢንዱስትሪው ለመተካት የሚያስችል መዋቅራዊ ሽግግር ማምጣት ነው፡፡

ስለዚህ ክልላችንም የአምራች ኢንዱስትሪውን ዘርፍ ከማስፋፋትና ከማሳደግ አኳያ እና ሀገራዊ የሆነው ራዕይ እውን እንዲሆን ቁልፍ ሚና መጫወት እንዳለበት ይታመናል፡፡ በመሆኑም በዘርፉ ድጋፍ አሰጣጥ ዙሪያ የዘርፉን ችግሮች ለመፍታት የሚያስችል አሰራር በማስቀመጥና በተቀመጠበት አግባብ ግቦችን ለማሳካት ውጤታማ ተግባር ማከናወን የሚያስችል የተቀናጀ አሰራር ስርዓት መዘርጋትን ይጠይቃል፡፡

ለዚህም ነው ስራወች ሲተገበሩ ቅደም ተከተላቸውን ጠብቀው መከናወንና ለውጤት መብቃት እንዲችሉ ስለታሰበ ይህ የአሰራር ማኑዋል ተዘጋጅቷል፡፡

#  ክፍል አንድ

##  1. ጠቅላላ

* 1. **የማንዋሉ ስያሜ**

ይህ ማንዋል “የአብክመ ኢንዱስትሪና ኢንቭስትመንት ቢሮ የአምራች ኢንዱስትሪ ዘርፍ የአሰራር ማንዋል” ተብሎ ሊጠቀስ ይችላል።

## 1.2 የማንዋሉ ወሰንና ተጠቃሚዎች

የዚህ ማንዋል ተጠቃሚዎች በክልሉ ኢንዱስትሪና ኢንቭስትመንት ቢሮ ስር የተደራጁ ዘርፉን በበላይነት የሚመሩ ኃላፊዎች፣ ዳይሬክተሮች፣ ቡድኖችና ባለሞያዎች ናቸው፡፡

# የማኑዋሉ ዓላማ

የኢንዱስትሪ ልማትን የማስፈጸም አቅም በመገንባትና አስፈላጊ የሆኑ የግብዓት አቅርቦቶችን በማሟላት፤ አዳዲስ ኢንዱስትሪዎችን ማስፋፋትና የነባር አምራች ኢንዱስትሪዎችን የምርት ጥራትና ምርታማነት በማሻሻል ህብረተሰቡን ተጠቃሚ ለማድረግ ስራወች ቅደም ተከተላቸውን ጠብቀው እንዲከናወኑ ለማድረግ ነው፡፡

* 1. **የቃላት (ጽንሰ ሃሳቦች) ማብራሪያ**

አንዳንድ ጽንሰ ሃሳቦች ወይም ቃላት የተለያየ ትርጉም እንደሚሰጣቸው ይታወቃል፡፡ በዚህ ሥር የጽንሰ ሃሳብ ትርጉሞችን ለማስቀመጥ የተሞከረው ቀጥተኛ ትርጉማቸውን ሳይሆን በወሳኝነት ከዘርፉ ተግባራት ጋር አግባብነት ያለውን መነሻ በማድረግ ነው፡፡

 **1.4.1 ኢንዱስትሪ፡-**ኢንዱስትሪ ማለት በአብዛኛው በሞተር ሃይል የሚንቀሳቀስና በከፍተኛ፣ መካከለኛ እና አነስተኛ ደረጃ ላይ ያለ የማምረቻ፣ ማቀነባበሪያና መገጣጠሚያ ድርጅት ማለት ነው፡፡

* + 1. **ማቀነባበር** ማለት በፋብሪካ ወይም በሃይል ምንጭ በሚንቀሳቀስ ማሽን ምርትን እሴት ጨምሮ ማምረት ነው፡፡
		2. **አነስተኛ ኢንዱስትሪ**ማለት የኢንዱስትሪዉን ባለቤት፣ የቤተሰቡን አባላትና ተቀጣሪ ሰራተኞችን ጨምሮ ከ6 እስከ 30 ሰዎች የሚያሰማራና ጠቅላላ የካፒታሉ መጠኑ ህንጻን ሳይጨምር ከብር 100,001እስከ 1,500,000 ብር (አንድ መቶ ሺህ አንድ ብር እስከ አንድ ሚሊዮን አምስት መቶ ሺህ ብር) የሆነ ኢንዱስትሪ ነዉ፡፡
		3. **መካከለኛ *ኢንዱስትሪ*** ማለት የኢንዱስትሪዉን ባለቤት፣ የቤተሰቡን አባላትና ተቀጣሪ ሰራተኞችን ጨምሮ ከ31 እስከ 100 ሰዎች የሚያሰራና የጠቅላላ ካፒታል መጠኑ ህንጻን ሳይጨምር ከብር 1,500,001 እስከ ብር 20,000,000 ( አንድ ሚሊዮን አምስት መቶ ሺህ አንድ ብር እስከ ሃያ ሚሊዮን ብር ) የሆነ አምራች ኢንዱስትሪ ነዉ፡፡
		4. **“ከፍተኛ ኢንዱስትሪ”** ማለት የኢንዱስትሪዉን ባለቤት፣ የቤተሰቡን አባላትና ተቀጣሪ ሰራተኞችን ጨምሮ ከ100 ሰዎች በላይ የሚያሰማራና የጠቅላላ ካፒታል መጠኑ ህንጻን ሳይጨምር ከብር 20,000,000 (ሃያ ሚሊዮን ብር) በላይ የሆነ አምራች ኢንዱስትሪ ነዉ፡፡ ፡
		5. **ካይዘን፡-** ካይዘን የሚለው ቃል የጃፓን ቃል ሲሆን **ካይ** ማለት **ለውጥ** ሲሆን **ዘን** ማለት ደግሞ **የተሻለ** ማለት ነው፡፡ በዚህም መሰረት ካይዘን ማለት ቀጣይነት ያለው የተሻለ ለውጥ ማለት እንደሆነ ትርጓሜው ያመላክታል። የካይዘን ስራ አመራር ፍልስፍና ትኩረት የሚሰጠው ነባራዊ ሁኔታን በመረዳትና የስራ አካባቢን በማሻሻል ላይ ነው፡፡ ዋና የለውጥ ተዋናይ አድርጎ የሚወስደውም የሰው ኃይሉን በተለይም ፈጻሚውን ነው፡፡
		6. **ጥናት**፡- ጥናትማለት ለችግሮች መፍትሄ በማመንጨት ላይ የሚያተኩር ስራ ነው፡፡ በማንኛውም የሥራ ሂደት የተለያዮ ችግሮች ሊያጋጥሙ ይችላሉ፡፡ እነዚህንም በአግባቡ በሳይንሳዊ መንገድ በመለየትና በመተንተን ለችግሮች አስተማማኝ መፍተሄ ማበጀት የጥናት ዋና ተግባር ነው፡፡ ስለዚህ ጥናት ሳይንሳዊ ሂደትን የሚከተልና በምልከታና ሙከራ ሊረጋገጡ የሚችሉ ጉዳዮች ብቻ የሚዳስስ ነው፡፡
		7. **መረጃ:-** የኢትዮጵያ ቋንቋዎች ጥናት ማዕከል የአማርኛ መዝገበ ቃላት መረጃ የሚለዉን የአማርኛ ቃል ሲተረጉመዉ "ስለአንድ ነገር የሚሰጥ ማብራሪያ ወይም መግለጫ፣ የትምህርት፣ የስራ ልምድ፣ የተሳትፎ፣ ወዘተ… ማስረጃ ወይም የምስክር ወረቀት፣ አንድ ነገር መሆን አለመሆኑን ወይም መደረግ አለመደረጉን የሚጠቁም የጽሁፍ ወይም የቃል ማስረጃ ነው" ይለዋል፡፡ ከዚህ ትርጉም እንደምንረዳዉ መረጃ ከተበታተኑ ወይም በጥሬው ካሉ የነገሮች (ክስተቶች) እውነታዎች ጀምሮ ለውሳኔ አሰጣጥ አመች ሆነው እስከ ተጠናቀሩት እውነታዎች ድረስ ያለዉን ሁሉ የሚወክል ነው፡፡
		8. **ቤንችማርኪንግ፡-** ማለት የአንድን ድርጅት ውስጣዊ የሥራ ሂደት አፈጻጸም በመለካትና ከዚያም ሌሎች ተሞክሮ ሊወሰድባቸው የሚችሉ ድርጅቶችን በመለየት፣ በማጥናትና ምርጥ ተሞክሮዎቸ (የላቀ ልምድ) አሏቸው ተብሎ ከሚታመንባቸው ድርጅቶች ከፍተኛውን የአፈጻጸም ደረጃ የያዘውን ተሞከሮ መውሰድና ስራ ላይ ማዋል ማለት ነው።
		9. **የኢንዱስትሪ ዩኒቨርሲቲ/ኮሌጅ ትስስር፡-** ማለት በአምራች ኢንዱስትሪዎችና በእውቀት አቅራቢ ተቋማት መካከል ያለው የግንኙነት ሰንሰለት ማለት ነው።
		10. **የገበያ ትስስር:-** ማለት በአምራቾችና በአቅራቢዎች መካከል ያለው የመረጃ፣ የማቴሪያልና የገንዘብ ፍሰት መስመርና ኢኮኖሚያዊ ግንኙነትን የሚፈጥር መረብ ሲሆን እንዲሁም አምራችና አቅራቢዎችን ከደንበኞች ጋር የሚያገናኝ የስርጭት ሰንሰለት ማለት ነው።

 **ክፍል ሁለት**

**2. የኢንዱሰትሪ ልማት ዘርፍ ተግባርና ኃላፊነት**

1. የዘርፉን ሥራ ያቅዳል፣ ያደራጃል፣ ይመራል፣ ያስተባብራል፣ ይከታተላል ይቆጣጠራል፤
2. የዘርፉን ልማት ለማፋጠን የወጡ ሕጎች፣ ደንቦች፤ መመሪያዎች እና ስትራቴጂዎች ለባለሙያዎችና ለሚመለከታቸው አካላት በማስገንዘብ ሥራ ላይ በአግባቡ መዋላቸውን ይከታተላል፣ ይገመግማል ይቆጣጠራል፣ ያረጋግጣል፡፡ አስፈላጊ ሆኖ ሲገኝ የማስተካከያ እርምጃ እንዲወሰድ ያደርጋል፡፡
3. ለዘርፉ ሥራ የሚያስፈልገውን የሰው ኃይልና ልዩ ልዩ ግብአቶች በወቅቱ እንዲሟሉ ያደርጋል፣ በተገቢው መንገድ ስራ ላይ መዋላቸውን ያረጋግጣል፤
4. ሥራዎች በዕቅድ መሠረት መተግበራቸውን በማረጋገጥ ተገቢ የሆኑ የማስተካከያ እርምጃዎችን ይወስዳል፣
5. የባለሙያወችን የሥራ አፈጻጸም ይገመግማል፣ የአፈፃፀም ክፍተቶችን ይለያል፣ ግብረ መልስ ይሰጣል፣አጠናቅሮ ለበላይ ኃለፊው ያቀርባል፣ ክፍተት ሲኖር በስልጠና እንዲበቁ ያደርጋል፣
6. የዘርፉን ኢንዱስትሪ ልማት ለማፋጠን የሚረዱ የድጋፍ ማዕቀፎች ይቀርፃል እንዲቀረጹ ያስተባብራል፣አፈጻጸሙንም ይከታተላል፡፡
7. ለዘርፉ ኢንዱስትሪዎች ምቹ ሁኔታ እንዲፈጠር ይሠራል፣ እንዲሁም ተወዳዳሪና ውጤታማ እንዳይሆኑ ማነቆና ዕንቅፋት የሆኑባቸውን ጉዳዮች በጥናት በመለየት የመፍትሄ ሃሳብ ያመነጫል፣ ያቀርባል፣ ሲፈቀድም እንዲተገበር ያደርጋል፣አፈጻጸሙንም ይከታተላል፡፡
8. በዘርፉ የተሰማሩ ኢንዱስትሪዎች በዘርፍ ማህበራት እንዲደራጁ አስፈላጊውን ድጋፍ ያደርጋል፣ይከታተላል፣
9. በዘርፉ የተሰማሩ ኢንዱስትሪዎች ምርታማነትና ጥራት፣ እንዲሻሻል የገቢ ምርቶችን እንዲተኩና በአለም አቀፍ ገበያ ተወዳዳሪ ሆነዉ ምርቶቻቸውን ኤክስፖርት ማድረግ እንዲችሉ ድጋፍ ይሰጣል፣ አነስተኛና መካከለኛ ኢንዱስትሪዎች ከከፍተኛ ኢንዱስትሪዎች ጋር በግብአትና በምርት ትስስር እንዲኖር በቅንጅት ይሰራል፣
10. የዘርፉን ልማት ሊያፋጥኑና ተወዳዳሪ ሊያደርጉ የሚችሉ ምርጥ ተሞክሮዎች ተለይተው እንዲጠኑ፣ እንዲቀመርና እንዲሰራጭ ያደርጋል፣
11. በዘርፉ ለተሰማሩ ኢንዱስትሪዎች የብቃት ማረጋገጫ፣ የደረጃ እና የጥራት ሰርቲፊኬሽን እንዲያገኙ ድጋፍ ያደርጋል፣
12. በአምራች ኢንዱስትሪ ዘርፍ ለተሰማሩ ባለሀብቶች በተለያዩ የግልና የመንግስት ተቋማት የሚገኙ ድጋፎችን ያስተባብራል፣
13. ሞዴል ኢንዱስትሪወች ተለይተው አስፈላጊውን ድጋፍ እንዲያገኙ ከባለድርሻ አካላት ጋር በመሆን ተገቢውን ድጋፍ ያደርጋል፣
14. የሀገር ውስጥ ባለሃብቶች ወደ አምራች ኢንዱስትሪ ዘርፍ እንዲገቡ ፍላጎት ያላቸውን ለይቶ የኢንተርፕርነር ስልጠና እንዲያገኙ ይሰራል፣
15. አምራች ኢንዱስትሪዎችን ለሚደግፉና ለሚያስተባብሩ የዞን፣ የከተማና የወረዳ አስተዳደር ተቋማትን የማስፈፀም አቅም ይገነባል፣
16. የኢንዱስትሪዎች ምርታማነት ለማሳደግ፣ የስራ ዕድል እንዲፈጥሩ ለማድረግ፣ የሚያመርቷቸው ምርቶች የጥራት ደረጃቸውን የጠበቁ እና ተወዳዳሪ እንዲሆኑ ከፌደራል፣ ከክልልና በየደረጃው ካሉ ባለድርሻ አካላት ጋር በሰው ሀብት ልማት፣ በጥናትና ምርምር፣ በቴክኖሎጂ ልማትና ሽግግር፣ በመሰረተ-ልማትና በገበያ ተጠቃሚ ለማድረግ በቅንጅት ይሠራል፣
17. በአምራች ኢንዱስትሪዎች ዙሪያ የኢንኩቤሽን ማዕከል ማበልጸጊያ እንዲቋቋም ድጋፍ ያደርጋል፣
18. በአምራች ኢንዱስትሪ ዘርፍ ለመሰማራት ፍላጎት ያላቸውን ዜጎች በኢንኩቤሽን ማዕከል ማበልጸጊያ ውስጥ ተሰማርተው የራሳቸውን ስራ መፍጠርና ማጠናከር በሚያስችላቸው ደረጃ እንዲበቁ፤ ሂደቱን በቅርበት ይከታተላል፤ ብቃታቸው እንዲረጋገጥ ያደርጋል፣
19. የኢንኩቤሽን ማዕከል ማበልጸጊያ ውስጥ የበቁትን ስራ ፈጣሪዎች ወደ ስራ ለመግባት የሚያስፈልጓቸውን ቴክኖሎጂዎችና ሌሎች ድጋፎች በሚያገኙባቸው ሁኔታዎች ላይ ከሚመለከታቸው አካላት ጋር በጋራ ይሰራል፤ ወደ ስራ መግባታቸውንም ክትትል ያደርጋል፤
20. ወደ ስራ መግባት ለሚፈልጉ ስራ ፈጣሪዎች የሚያስፈልጉ መሳሪያዎችን በመለየትና ስፔሲፊኬሽን በማዘጋጀት ስራዎች ላይ ሙያተኞችን ያሳትፋል፤ ያማክራል፤ይከታተላል፣
21. በፖሊ-ቴክኒክ ኮሌጆች ውስጥ ዘርፉ በሰው ሀይልና በመሳሪያዎች አቅሙ እንዲጎለብት ይደግፋል፣
22. በአማራጭ የቴክኖሎጂ ዓይነቶች፣ በአለም አቀፍ ደረጃ የቴክኖሎጂዎች ወቅታዊ የገበያ ዋጋ፣ አቅራቢዎች/አምራቾች ወዘተ ጋር በተያያዘ የተገልጋይን ፍላጎት የሚያሟላ መረጃ ያሰባስባል፤በቢሮው ድረ-ገጽ እንዲጫን ያደርጋል፤ካታሎግ እንዲዘጋጅና ወቅታዊ እንዲሆን ያደርጋል፤
23. የፕሮጀክት ኢንጅነሪንግ የስልጠና ማንዋል ያዘጋጀል፤እንዲዘጋጅ ያደርጋል፣ የተግባር እና የንድፈ ሃሳብ ስልጠና ይሰጣል፣ እንዲሰጥ ያደርጋል፡፡
24. ለዘርፉ ፕሮጀክቶችና በማምረት ላይ ላሉ ኢንዱስትሪወች የቴክኖሎጅ መረጣ፣ እንዲሁም የፕላንትና ማሽነሪ ሌይአውት ስራወች እንዲሰሩ ድጋፍ ያደርጋል፣
25. ኢንዱስትሪዎች የሚፈልጉትን የሰለጠነ የሰው ሃይል በሚፈለገው የሙያ ስልጠናዎች እንዲሰጡ በቅንጅት ይሰራል፡፡
26. ዩኒቨርስቲዎች የኢንዳስትሪውን ችግር የሚፈቱ ቴክኒካል ጥናቶችን እንዲያከናወኑ ያስተባብራል፤ ይሳተፋል፡፡
27. የኢንዱስትሪ የኒቨርስቲ ትስስር ውጤታማ እንዲሆን ይደግፋል፤ ይከታተላል፡
28. በዘርፉ የተሰማሩ ኢንዱስትሪዎች ጥራትና ምርታማነት/ የካይዘን ትግበራ/ እንዲሻሻል አስፈላጊውን ድጋፍ ያደርጋል፣
29. የቴክኖሎጂ ፈጠራ ሃሳብ ይዘው ለሚመጡ የኢንዱስትሪ ተዋናዮች የፈጠራ ሃሳባቸውን ወደ ተጨባጭ ምርት መለወጥ እንዲችሉ ክፍተትን መሰረት በማድረግ የዲዛይን፣የማሽንና የቴክኒክ ድጋፍ የሚያገኙበትን ሁኔታ ያመቻቻል፤ የፈጠራ ባለመብት በሚሆኑበትና ድጋፎች በሚያገኙበት ሁኔታ ላይ የማማከር አገልግሎት ይሠጣል፤
30. ከከፍተኛ ትምህርት ተቋማት፣ከልህቀት ማዕከላት እና ከፖሊ-ቴክኒክ ተቋማት ጋር በመተባበር ከውጭ ሀገር የሚገኙ የማምረቻ መሣሪያዎችና ምርቶችን በሀገር ውስጥ የሚፈበረኩበትና የቴክኖሎጂ ሽግግር እንዲኖር ይሠራል፡፡
31. በማምረት ላይ ያሉ ኢንዱስትሪወች የቴክኖሎጅ ትውውቅ፣ መረጣና ሽግግር ተጠቃሚ እንዲሆኑ ያደርጋል፣
32. አስፈላጊ የሆኑ ማሽነሪዎችንና ኢኩፕመንቶችን በመለየት በሊዝ ወስደው እንዲጠቀሙ፣ የአምራቾችን እና የተጠቃሚወችን ፍላጎትና ዝግጅት የተጣጣመ የዲዛይንና ማኑፋክቸሪንግ ሂደት እንዲኖር ምቹ ሁኔታ ይፈጠራል፤
33. የማሽነሪዎቹን የሀገር ውስጥ የእሴት ጭማሪ በዝርዝር ይሰራል፣ የማሽነሪዎች ዲዛይን በምን በምን መልኩ እንደሚስተካከል፣ አቅማቸውና ምርታማነታቸውን እንዴት ማሳደግ እንደሚቻል ልምዱ ካላቸው ተቋማት ኢንደስትሪዎቹ ተሞክሮ እንዲወስዱ ያደርጋል ተጠቃሚነታቸውን ይገመግማል፣
34. የማሽነሪዎቹ ወይም ኢኩፕመንቶቹ መጠን፣ አቀማመጥ፣ የኃይል አጠቃቀምና ተያያዥ የሆኑ ከምርት ሂደቱ ጋር የተያያዙ ጉዳዮች ከሚገነቡት የማምረቻ ክላስተሮች አንፃር ተናባቢነት እንዲኖራቸው አስቀድሞ ይሠራል፤
35. የዞኖች፣ ወረዳዎችና የከተማ አስተዳደር በሊዝ ሂደቱ ተጠቃሚ የሆኑ አምራች ኢንዱስትሪ ያዘጋጁት/ያስጠኑት የእያንዳንዱ ማሽነሪና ኢኩፕመንት አዋጭነት (feasibility) ጥናት ይፈተሻል፡በየማምረቻ ጣቢያዎቹ ተወስደው የተከላና ፍተሻ ተግባር መከናወኑን ይከታተላል፤
36. በማሽነሪዎቹ ወይም ኢኩፕመንቶቹ አጠቃቀም፣ የጥንቃቄ ሁኔታ (safety) እና ጥገና ሂደት ለተጠቃሚዎች ተገቢው ሥልጠና እንዲሰጥ ያደርጋል፣
37. ዘርፉ በስሩ የሚገኙ ባለሙያዎችን፣ ቡድን መሪዎችንና ዳይሬክተሮችን ይመራል፣ ያስተባብራል፣ ይቆጣጠራል፣ ይከታተላል፣ ይገመግማል፣ የሥራውን ውጤት ይመዝናል፣ አስፈላጊውን የማስተካከያ እርምጃ ይወስዳል፣
38. የቢሮውን ዓላማ ከግብ ለማድረስ የሚረዱ ሌሎች ተዛማጅ ተግባራትን ያካናውናል፡፡

  **ክፍል ሶስት**

1. **ተግባራትን ለመፈጸም የምንከተለው ቅደም ተከተል**
	1. **የአምራች ኢንዱስትሪዎችን መረጃ ወቅታዊ ማድረግ**

የስራዎች ሁሉ መጀመሪያ የሚያስፈልጉ መረጃዎችን ወቅታዊ በሆነ መልኩ በይነትና በመጠን መለየት ነው፡፡ መረጃዎቹ የዘርፉን ዓላማዎች ማሳካት እንዲሁም አጠቃላይ የክፍለ ኢኮኖሚውን እንቅስቃሴ በሚገባ ማሳየት የሚያስችሉ ከመሆን ባሻገር በመረጃ ተጠቃሚዎች ዘንድ የሚፈለጉ ሊሆኑ ይገባል፡፡ ስለሆነም ክልሉ iሚልከዉ እና ከአሁን iፊት imFኩ የመረጃ N\j\iያ ፎርማቶች M\Up በበጀት ዓመቱ NOUp የጀመሩ አዲስ ኢንዱስትሪዎችን እና የነባር ኢንዱስትሪዎችን MUጃ iየወቅቱ iNዘመን MFክ ይገባል፡፡ MUጃዎችንም በየሩብ ዓመቱ በማሻሻል ኃላፊዎች፣ ዳይሬክተሮች፣ ቡድን መሪዎች፣ ፈፃሚ ባለሙያዎች እና ባለድርሻ አካላት ሊያዉቁትና በመረጃነት ሊጠቀሙበት ይገባል፡፡ የመረጃን አስፈላጊነትና ጠቀሜታ እንደሚከተለው መግለጽ ይቻላል፡፡

* + - ፖሊሲ አውጭዎችና ውሳኔ ሰጭ አካላት አስተማማኝ መረጃ እንዲኖራቸው ለማስቻል፣
		- የዳይሬክቶሬቱን የሥራ :QD ለማዘጋጀትና muWN o‰ lmtNbY#
		- የንዑስ ዘርፉን አፈጻጸም ለማወቅና አስፈላጊውን እርምጃ ለመውሰድ፣
		- l\_ÂTÂ MRMR o‰ãC XÂ ዘርፉን አስመልክቶ መረጃ ለሚፈልጉ ሌሎች t«Ý¸ዎች l¥QrB y¸lùT kBzùãC TqEècC ÂcW””
	1. **የዕቅድ ዝግጅት፣ ሪፖርት ዝግጅት፣ ክትትልና ድጋፍ**

መረጃን አጠናቅረን ከያዝን በኋላ ተግባራትን ለመፈጸም በመጀመሪያ ተግባሩን እንዴት እንደሚፈጸም የሚያሳይ ዕቅድ መዘጋጀት አለበት።

**3.2.1 የዕቅድ ዝግጅት መርሆዎች፣**

* የዕቅድ ዝግጅት አሣታፊነት፣
* በተጨባጭ መረጃ ላይ የተመሠረተ፣
* የቢሮውን ራዕይ፣ተልዕኮና ግብ ማሳካት መቻል፣
* ደንበኞችን ችግር ፈችነት፣

**3.2.2 የዕቅድ ሰነዱ ሊይዛቸው የሚገባ ይዘቶችና የአዘገጃጀት ሂደት፣**

* + - 1. መግቢያ ይኖረዋል፣
			2. ያለፈው የዕቅድ ዘመን አፈጻጸም ትንተና ማካሄድ፣
			3. የዘርፉን የትኩረት መስኮች ማስቀመጥ፣
			4. በትኩረት መስኮች ዙሪያ ግቦችን መቅረጽ፣
			5. ግቦች የቀረጹበትን ዓላማዎች ማስቀመጥ፣
			6. ግቦችን ሊያሳከኩ የሚችሉ ዋና ዋና ተግባራትን ማስቀመጥ፣
			7. ዋና ዋና ተግባራትን ለውጤት የሚያበቁ ዝርዝር ተግባራት ማስቀመጥ፣
			8. ዝርዝር ተግባራትን እንዴት እንደምንፈጽም ስልቶችን መንደፍ፣
			9. ዕቅዱን ተግባራዊ ለማድረግ የሚያስፈልግ የሰው ኃይልና በጀት በማመላከት የፊዚካል ሥራዎችና የበጀት አጠቃቀምን ምጥጥን የሚያሳይ የድርጊት መርሃ-ግብር /Action Plan/ ማስቀመጥ፣
			10. ለእቅዱ ተግባራዊነት የክትትል፣ድጋፍና የግምገማ ስርዓት መዘርጋት የሚሉትን ማካተክ አለበት፡፡

ከላይ የተዘረዘሩትን ጉዳዮች ባካተተ ሁኔታ እቅዱ ከተዘጋጀ በኋላ በከተሞች / በወረዳዎች/ ያሉ የዘርፉ ፈጻሚዎች የዕቅድ ሰነዳቸውን ለዞን ፈጻሚዎቸ ይልካሉ፡፡ ዞኑም የራሱን ዕቅድ እንዲሁም የከተሞችን / የወረዳዎችን/ ጭምር በአካተተ ሁኔታ የዞን ረቂቅ ዕቅድ ሰነድ በማውጣት ከከተሞች / ወረዳዎች/ ጋር መድረክ ፈጥሮ በመገምገምና በማዳበር ለክልሉ የዘርፉ ፈጻሚዎች ይልካል፡፡ የክልል ፈጻሚዎችም ከዞኖችና ሜትሮፖሊታን ከተሞች የተላኩ የዕቅድ ሰነዶችን መነሻ በማድረግ የተጠቃለለ ክልላዊ የሆነውን የዳይሬክቶሬቱን ዕቅድ በረቂቅ ደረጃ ያዘጋጃል፡፡ ከዚያም ከዞኖችና ከሜትሮፖሊታን ከተሞች ጋር መድረክ በማዘጋጀትና በማወያየት ማስተከከያዎች ካሉ እንዲካተቱ በማድረግ የፀደቀው የዘርፉን ዕቅድ ለትግበራ ያሠራጫል፡፡ የዕቅድ ሰነዶች በየደረጃው የሚቀርቡበት የጊዜ ሰሌዳ በየዓመቱ በሚደረገው የክልል የዕቅድ ጥሪ የሚወሰን ይሆናል፡፡ በጋራ የፀደቀውን ዕቅድ የቢሮው የጋራ ውሳኔ ሳያርፍበት እንደተፈለገ መለዋወጥ አይቻልም ፡፡

**3.2.3 የዕቅድ አፈፃፀም ክትትልና ግምገማ፣**

የዕቅድ አፈፃፀም ክትትልና ግምገማ አጠቃላይ ዓላማ በዕቅድ ዘመኑ የተያዙ ግቦች ምን ያህል ተፈጻሚ እንደሆኑ ግልጽ መረጃ ለመያዝ፣ በአፈፃፀም ወቅት የታዩ ደካማና ጠንካራ ጎኖችን በመለየት፣ ለችግሮች ወቅታዊ መፍትሔ በማስቀመጥ፣ ተግባራት በተያዘላቸው ዕቅድ መሠረት በተሟላ ሁኔታ የሚፈፀሙበትን ምቹ ሁኔታ ለመፍጠር ነው፡፡

ከዚህ በተጨማሪም ሠራተኞች እርስ በርስ ለመደጋገፍ የሚችሉበትንና የተቀመጡ ግቦችን በጋራ ለማሳካት የሚችሉበትን ዕድል ይፈጥራል፡፡ የክትትልና ድጋፍ ሥራው በወሣኝነት በሶስት መንገድ ይካሄዳል፡፡ ይህም ማለት በስልክ፣ በሪፖርት ግንኙነት እና በመስክ ሥራዎችን በማየት የሚከናወን ይሆናል፡፡

**3.2.3.1 በስልክ የሚደረጉ ግንኙነቶች፣**

በክልል፣ በዞን፣ በከተሞች እና በወረዳዎች መካከል በስልክ የሚከናወኑ ስራዎች በርካታ ናቸዉ፡፡ ይህም ማለት ደራሽ ስራዎችን በአስቸኳይ ለማከናወን ሲታሰብ፣ አስፈላጊ መረጃዎችን መቀያየር ሲያስፈልግ፣ በአስራር በኩል ግልጽ ያልሆኑ ሃሳቦች ሲያጋጥሙ፣ የስብሰባ፣ የስልጠና እና የወርክሾፕ ጥሪ መልክቶች እንዲሁም ስራን አስመልክቶ አጫጭር ክትትሎችን ለማድረግ የስልክ መልክቶች ከክልል ወደ ዞን፣ ዞን ደግሞ ወደ ወረዳ/ከተማ ያስተላልፋል፡፡ በስራ ላይ የሚያጋጥሙ ብዥታዎች ሲያጋጥሙ ወረዳዎች/ከተሞችና ዞኖች ወደ ክልሉ የሚመለከተው የስራ ክፍል በመደወል ዉይይት በማድረግ ችግሩን ይፈታሉ፡፡

**3.2.3.2 የሪፖርት ግንኙነት፣**

በየእርከኑ ባሉ ፈጻሚዎች መካከል በመደበኛነት ወርሃዊ፣ የሩብ ዓመት፣ የ6 ወር፣ የ9 ወር እና ዓመታዊ የሪፖርት ግንኙነት ይኖራል፡፡ ከሩብ ዓመትና ከዚያ በላይ የሚዘጋጁ የአፈፃፀም ሪፖርቶች በከተማ/ወረዳ ደረጃ እቅዶችን መሰረት ያደረገ በየዘርፉ ባለሙያዎች በተገኙበት ተገምግሞ በተቀመጠው የጊዜ ገደብ ውስጥ ለዞን ይልካሉ፡፡ በዞን ደረጃ የከተሞችን/ወረዳዎችን ሪፖርቶች ጭምር በማካተት እንደዞን ሪፖርት ከተዘጋጀ በኋላ የየዘርፉ ባለሙያዎች ባሉበት ተገምግሞና ፀድቆ ለክልሉ ይላካል፡፡ በመጨረሻም የየዘርፉን አጠቃላይ ክልላዊ የአፈፃፀም ሪፖርት በማዘጋጀት የዘርፉ ተወካዮች ባሉበት ተገምግሞና ፀድቆ በተቀመጠው የጊዜ ገደብ መሰረት ለሚመለከተው አካል ሪፖርቱ ይላካል፡፡

የሪፖርት ማቅረቢያ ጊዜ ወርሃዊ ሪፖርት ወሩ በገባ በ 26ኛው ቀን፣ የሩብ ዓመት፣ የ6 ወር፣ የ9 ወር እና ዓመታዊ ወቅቱ በገባ በ 24ኛው ቀን የዞኑ ሪፖርት ተጠናቅሮ ለክልል ይላካል፡፡ ወረዳዎችና ከተሞች ሪፖርታቸውን ለዞን የሚልኩበትን በተመለከተ ዞኖች በሚያወርዱት አቅጣጫ ይሆናል፡፡ የአፈፃፀም ሪፖርት ሲዘጋጅ አፈጻጸሞች ከዕቅድ ጋር (የፊዚካል ሥራዎች፣የበጀት ዕቅድ ወዘተ) እየተነፃፀሩ በመቶኛ ሊቀመጡ ይገባል፡፡ ከዘመኑ ዕቅድ ጋር ከማነፃፀር በተጨማሪም አሰፈላጊ ሆኖ ሲገኝ በዋና ዋና አመልካቾች ከመካከለኛ ዘመን ዕቅዱ ጋር በማነፃፀር ይቀመጣል፡፡ በመጨረሻም በአፈጻጸም ወቅት ያጋጠሙ ቁልፍ ችግሮችና መንስኤዎች እንዲሁም የተወሰዱ የመፍትሔ እርምጃዎች ይገለጻሉ፡፡

**3.2.3.3 የዳይሬክቶሬቱ ሪፖርት ሰነድ ሊኖረው የሚገባው ይዘት፣**

የዕቅድ አፈጻጸም ሪፖርት ሰነዱ ሊይዛቸው የሚገቡ፡-

1. መግቢያ
2. የሪፖርት ዝግጅቱ ዓላማ
3. የዕቅድ አፈጻጸም ትንተና
4. በጥንካሬ የሚገለፁ
5. በእጥረት የሚገለፁ
6. ያጋጠሙ ችግሮችና የተወሰዱ የመፍትሔ እርምጃዎች
7. የተገኙ ተሞክሮዎችና የተመዘገቡ ለውጦች
8. ማስረጃ ማሰባሰቢ ቅጾችና፣ ዕዝሎችን ያካተተ መሆን ይጠበቅበታል፡፡

**3.2.3.4 የመስክ ክትትልና ግምገማ፣**

የዘርፉን አፈፃፀምን በተመለከተ በተለያዩ መንገዶች መረጃዎችን የመለዋወጡ ሁኔታ እንዳለ ሆኖ በመስክ በመዘዋወር የመደጋገፍና መረጃዎችን የመለዋወጥ ተግባራት በታቀደ መንገድ ሊከናወኑ ይገባል፡፡ የመስክ ክትትልና ድጋፍ ሥራዎች የሚሠሩት በክልልና በዞን ደረጃ ባሉ የዘርፉ ባለሙያዎች ሲሆን የክልል ባለሞያዋች በዞኖች እንደ ሁኔታውም በወረዳዎች፣ የዞን ባለሞያዎች ደግሞ በዞኑ ባሉ ወረዳዎች በየሩብ ዓመቱ መጨረሻ በመገኘት ድጋፍና ክትትል ያደርጋሉ፡፡ በመጨረሻም ስለመስክ ድጋፍ አሰጣጥና ክትትል አፈጻጸም ሪፖርት ይዘጋጃል፡፡ በመስክ ስራውና በበተዘጋጁ ሪፖርቶች ላይ የዘርፉን ባለሙያዎች ባካተተ መልኩ ውይይት ተካሄዶ ግብረ መልስ በማዘጋጀት ለሚመለከተው አካል እንዲደርስ ይደረጋል፡፡ የመስክ ፕሮግራሙን ለማካሄድ ሲታሰብ ቅድሚያ የመስክ TOR ሊዘጋጅ ይገባል፡፡

 **ክፍል አራት**

1. **የአምራች ኢንዱስትሪዎችን አፈፃፀም ለማሳደግ ድጋፍ ማድረግ**
	1. **ኢንዱሰትሪዎች በሚገጥሟቸው ችግሮች ላይ ጥናት ማካሄድ፣**

በአምራች ኢንዱስትሪ ዘርፍ ከሚከናወኑት ዝርዝር ሥራዎች መካከል ጥናት ማካሄድ አንዱ ሲሆን ይህም በሂደቱ የሚታዩ ችግሮችን ለመፍታት የሚያስችሉ መፍትሔዎችን፣ ለውሣኔ ሰጭ አካላት ግብዓት የሚሆኑ አማራጮችን ወይም የመፍትሔ ሃሣቦችን ለማመንጨት እንዲሁም አዳዲስ ሃሳቦችን ለማፍለቅ ሲባል የሚከናወን ተግባር ነው፡፡

ጥናቶች የሚካሄዱት በክልል፣ በዞን እና በወረዳ ደረጃ በተመደቡ የየዘርፉ ፈጻሚዎች ይሆናል፡፡ የጥናት ሥራዎች በዕቅድ ተይዘው ከመተግበራቸው በፊት የጥናቱን አስፈላጊነት በውል መፈተሽ ያሰፈልጋል፡፡ ጥናቱ በደንበኞች ፍላጎት ላይ የተመሠረተና ችግር ፈች መሆን ይገባዋል፡፡ በመሆኑም ውጤት የሚያስገኙና አስፈላጊ የሆኑ ጥናቶችን ለማካሄድ ጥናት ሊካሄድባቸው የሚገቡ ርዕሰ ጉዳዮችን (በጥናት የሚፈቱ ችግሮችን) በተመለከተ የፍላጎት ዳሰሳ (Need Assessment) በቅድሚያ መሥራት ያስፈልጋል፡፡ የፍላጎት መረጃ የሚሰበሰበውም ከውስጥና ከውጭ ደንበኞች ይሆናል፡፡

በጥናት ፍላጎት ዳሰሳ ከሚሰበስቡት መረጃዎች መካከል የሚከተሉት በዋናነት ይጠቀሳሉ፡፡

* + - 1. የጥናት ርዕስ፣
			2. የጥናቱ ዓላማና አስፈላጊነት፣

2.1 ጥናቱ እንዲካሄድ ያስፈለገበት ዝርዝር ምክንያት

2.2 ጥናቱ የሚፈታቸው ዝርዝር ችግሮች

2.3 ችግሮች ሲፈቱ የሚገኙ ውጤቶች

2.4 ተጠቃሚዎች

* + - 1. ጥናቱ መቸ መካሄድ እንዳለበት፣
			2. ለጥናቱ የሚያስፈልገው ወጭ አሸፋፈን ሁኔታ፣

የጥናት ፍላጎቶች ከተሰበሰቡ በኋላ ቀጥሎ መሠራት ያለበት ከቀረቡት መካከል ተገቢነታቸውን (Relevance) ማረጋገጥ ነው፡፡ እንዲጠኑ የተፈለጉ ርዕሰ ጉዳዮች ተገቢ መሆናቸውንና አለመሆናቸውን ለማረጋገጥ ቀጥሎ የተቀመጡትን ነጥቦች እንደ መመዘኛ መስፈርት መጠቀም ይቻላል፡፡

* ከዘርፉ ተልዕኮ፣ ተግባርና ኃላፊነት ጋር ተያያዥነት ያላቸው መሆኑን፣
* ጥናቱን ለማካሄድ በቂ አቅም መኖሩ፣
* ከጥናቱ የሚገኙ ውጤቶች በትክክል ችግር ፈች ወይም የቢሮውን ዓላማዎች የሚያሳኩ መሆናቸው፣
* የጥናቱ ውጤቶች ተጠቃሚ ሽፋን ከፍተኛ መሆን፣

ከላይ በተገለፀው መሠረት ተገቢነት ያላቸውና በዘርፉ መጠናት አለባቸው ተብለው የተለዩ ጥናቶችን ለመጀመር ቅደም ተከተል ማውጣት ያስፈልጋል፡፡ ጥናቶችንም በሁለት መንገዶች ማካሄድ ይቻላል። እነሱም፡-

* በራስ ሃይል (በዘርፉ ባለሙያዎች )
* በሌሎች አጥኝ ድርጅቶች ወይም ኮንሰልታንቶች ሊሆን ይችላል፡፡

ጥናቱ በራስ ኃይል ወይም በኮንሰልታንት የሚጠና መሆኑን መለየት የሚጠይቅ በመሆኑ በዚህ ላይም ውሣኔ ላይ መድረስ ይገባል፡፡ ይህ ማለት፡-

* + - ብዛት ያለው ባለሙያ፣ሰፊ የሙያ ስብጥር እና ከፍተኛ የትምህርት ደረጃ ወይም ልዩ ሙያ የሚጠይቅ ከሆነ፣
		- ሰፊ ጊዜ የሚጠይቅ ከሆነ፣
		- ጥናቱን ለማካሄድ የሚያስፈልጉ ቁሳቁሶች በበቂ ሁኔታ የማይገኙ ከሆነ፣
		- ጥናቱን ለማካሄድ የሚያስፈልገውን ወጭ መሸፈን የሚቻል ከሆነ፣የጥናቱ ሥራ በኮንሰልታንት ቢካሄድ ይመረጣል። ከዚህ ወጭ ያሉት ግን በራስ ኃይል የሚጠኑ ይሆናሉ፡፡

**4.1.1 በራስ ኃይል የሚጠኑ ጥናቶች አሠራር፣**

የሚጠናው ጥናት ዓይነት ከተለየ በኋላ የጥናቱ ባለቤት የሚከተሉትን አሠራሮች ይከተላል፡፡

1. የመጀመሪያው የጥናት ፕሮፖዛል ማዘጋጀት ሲሆን ይዘቱም፣
	* + መግቢያ
		+ የጥናቱ ግብ
		+ የጥናቱ ዓላማ
		+ የጥናቱ አስፈላጊነት
		+ የጥናቱ መነሻ (Statement of the problem)
		+ የአጠናን ዘዴ
		+ የጥናቱ አድማስ
		+ የሚከናወኑ ዋና ዋና ተግባራት
		+ ከጥናቱ የሚጠበቅ ውጤት
		+ ለጥናቱ የሚያስፈለግ የሰው ኃይል
		+ ለጥናቱ የሚያስፈልግ ማቴረያል
		+ የበጀት ፍላጎት
		+ ጥናቱ የሚወስደው ጊዜ
		+ የአተገባበር የጊዜ ሰሌዳ (Action Plan)
		+ ሊያጋጥሙ የሚችሉ ችግሮች
		+ ለችግሮቹ የሚወሰዱ መፍትሔዎች
		+ ማጠቃለያ

ከላይ በተጠቀሱት ላይ ዝርዝር መነሻ ሃሣብ ከቀረበ በኋላ የዘርፉ ባለሙያዎች በመነሻ ሃሳቡ እንዲወያዩበትና እንዲያዳብሩት ይደረጋል፡፡

1. ለጥናቱ የሚያስፈልጉ መረጃዎችንና የመረጃ ምንጮችን ዓይነት መለየት፣ ፎርማት ማዘጋጀትና ማስተቸት፣
2. መረጃ መሰብሰብና የትንተና ሥራ መስራት፣

በመረጃ ማሰባሰቢያ ዘዴዎች ማለትም በምልከታ፣ በቃል መጠይቅ /ውይይት/፣ የጽሑፍ መጠይቅ በማሰራጨት ፣የጥናት እንዲሁም የሪፖርትና የመሳሰሉ ሰነዶችን በመጠቀም፣ወዘተ መረጃ ይሰበሰባል ። ከዚያም ወደ ማደራጀትና ትንተና ይገባል።

የመረጃ ትንተና /Data analysis / በተለያየ መንገድ የተሰበሰበ መረጃን በማደራጀትና በመተንተን አዳዲስ ሃሣቦችን ወይም መላምቶች የሚፈልቁበት እና የተነሳበት መነሻና የተገኘው የጥናት ውጤት የሚለካበት የአሠራር ሂደት ሲሆን ይህን ተግባር ለማከናወን የሚከተሉትን ነጥቦች መጠቀም አስፈላጊ ነው፡፡

* የተሰበሰበውን ቀላልና ግልጽ በሆነ ሁኔታ ለተፈለገው ዓላማ በሚውልበት መልኩ ማደራጀት
* የተሰበሰበው መረጃ ያመጣውን ውጤት በግልጽ ሊያሳይ በሚችል አቀራረብ አዘጋጅቶ ማቅረብ
* በመጨረሻም ወደ ማጠቃለያ ሃሣብ የሚያደርሱ ሥራዎችን መስራት
1. ረቂቅ ሰነድ አዘጋጅቶ ማስተቸትና የማዳበሪያ ሃሣቦችን አካቶ የመጨረሻ ሰነድ ማዘጋጀትና ማሰራጨት
2. በጥናቱ የተገኙ ውጤቶችን ተግባራዊ ማድረግ፡፡

ይህ ከለይ የቀረበዉ አሰራር ምን አልባት አልፎ አልፎ ጥልቅ የሆኑ ጥናቶችን በባለሙያ ወይም በአማካሪ ለማስጠናት የምንከተለዉ ሲሆን በተጨባጭ በየወረዳዉ እና ከተሞች ላይ ያሉ አምራች ኢንዱስትሪዎችን የሚያጋጥሟቸዉን ችግሮች ለመፍታት ይህን ከላይ የቀረበዉን ቅደም ተከተል ጠብቀን መሄድ አይጠበቅብንም፡፡ ይህም ማለት አነስተኛ፣ መካከለኛ እና ከፍተኛ አምራች ኢንዱስትሪዎች የማምረት አቅማቸዉ ከፍ እንዳይል ማነቆ የሆኑትን ለማስወገድ ችግሮችን መለየትና እንዴት ሊፈቱ እንደሚችሉ ማሰብ፣ መረጃ ማሰባሰብ እና ችግሮችን መፍታት እና ከአቅም በላይ የሆኑ ችግሮች ሲያጋጥሙ ለበላይ አካል በየጊዜዉ ሪፖርት ማድረግን ይመለከታል፡፡ ይህን ተግባር ለማከናወን የሚከተለዉን አካሄድ መከተል ይጠበቅብናል፡፡

* በከተሞችና በወረዳዎች ያሉ ኢንዱስትሪዎችን መረጃ በአግባቡ መያዝ፣
* ያሉትን ኢንዱስትሪዎች ለባለሙያዎች ለድጋፍ በሚያመች መልኩ ማከፋፈል፣
* ባለሙያዎች ድጋፍ ከሚያደርጉላቸዉ ኢንዱስትሪዎች ጋር ጥብቅ ቁርኝት እንዲኖራቸዉ የጋራ እቅድ እንዲኖራቸው ማድረግ፣
* ቢያንስ ባለሙያዎች የሚደግፉትን አንድ ኢንዱስትሪ በሳምንት አንድ ጊዜ እንዲደግፉ ፕሮግራም መንደፍ፣
* እያንዳንዱ ኢንዱስትሪ የገጠመዉን ችግር በዝርዝር መያዝ፣ ችግሮቹ ሊፈቱበት የሚችሉበትን ስልት መንደፍ፣
* የተለዩ ችግሮች በየትኛዉ ባለድርሻ አካላት እንደሚፈቱ መወሰን እና ከሃላፊዎች ጋር መነጋገር ከሚመለከተው ባለድርሻ አካላት ጋር የጋራ እቅድና የድርጊት መርሐግብር በማስቀመጥ ችግሮችን በውንጅት መፍታት መቻል፣
* የተፈቱ ችግሮችን በዝርዘር መያዝ እና ለሚመለከተዉ አካል ሪፖርት ማድረግ፣
	1. **የኢንዱስትሪ የኤክስቴንሽንና ቴክኖሎጂ ሽግግርን በተመለከተ**

የአምራች ኢንዱስትሪ የኤክስቴንሽን ድጋፍ ማለት የኢንዱስትሪዎችን ችግር በመለየትና በፍላጎት ላይ ተመስርቶ የተሟላ መረጃ በማደራጀት፤ የቴክኒካል ክህሎት፣ የቴክኖሎጂ፣ የኢንተርፕርነርሽፕ፣ የጥራትና ምርታማነት ማሻሻያ አቅም ግንባታ ድጋፎችን፣ እንዲሁም ምርጥ ተሞክሮ ቅመራና ማስተላለፍን የሚያካትት ሆኖ የድጋፍ አፈፃፀሙም፡-

 **4.2.1 የቴክኒካል ክህሎት አቅም ግንባታ**

1. የቴክኒካል ክህሎት አቅም ግንባታ ማለት የአምራች ኢንዱስትሪዎችን በገበያ ላይ በአለም አቀፍ ደረጃ ተወዳዳሪ እንዳይሆኑ የሚያደርጓቸውን የክህሎት ክፍተቶችን ነቅሶ በመለየት እነዚህን ክፍተቶች ሊያስወግድላቸው በሚያስችል መልኩ ለመደገፍ መዘጋጀት፣
2. የቴክኒካል ክህሎት አቅም ግንባታን በምናካሄድበት ወቅት ከትኩረት ዘርፉ ወሳኝነትና አስፈላጊነት ማለትም ከስራ አስቸጋሪነት፣ ከአስፈላጊነትና ከድግግሞሽ አንጻር መተንተንና ቅድሚያ የሚሰጣቸውን በመወሰን ድጋፉን መስጠት፣
3. የቴክኒካል ክህሎት ድጋፉ ባለድርሻ አካላት (ደጋፊ አካላት) እየተናበቡና በጋራ እየገመገሙ እንዲተገብሩ የድርሻን መወጣት፤
4. የቴክኒካል ክህሎት ክፍተት ለሙሙላት ማከናወኛ ዘዴዎችን መምረጥ፣
* የተሻለ የቴክኒካል ክህሎት አቅም ባለውና ብቃቱ በተረጋገጠ ኢንደስትራሊስቶች በማምረቻ ቦታ፣
* በቴክኒክና ሙያ ትምህርትና ስልጠና/ዩኒቨርሲቲ/ አሰልጣኝ አማካኝነት በኢንደስትሪው የስራ ቦታ ላይ በመገኘት፤
* በቴክኒክና ሙያ ትምህርትና ስልጠና ተቋማት ውስጥ፤
* ዘርፉ መቢመለከታቸው ዩኒቨርሲቲዎች ውስጥ ሊሆን ይችላል፣
1. የቴክኒካል ክህሎት ድጋፍ ውጤታማነት የሚለካው ኢንዱስትሪው የተላለፈለትን ክህሎት በስራ ላይ መተግበሩ፣ በመተግበሩም ያሳየውን ለውጥ ከምርታማነት አንጻር መገምገምና አቅሙን ማሳደግ፣
2. ድጋፉ በምርታማነት ላይ ያመጣውን ለውጥ በፓኬጅ መልክ ቀምሮ ለሌሎች ተመሳሳይ የቴክኒካል ክህሎት ክፍተት ላለባቸው አምራች ኢንዱስትሪዎች እንዲያስተላልፍ ማድረግ፣

 **4.2.2 የቴክኖሎጂ አቅም ግንባታ**

ለአንድ ሀገር የኢኮኖሚ ዕድገት ወሳኙ የቴክኖሎጂ ዕድገት መሆኑን ይታወቃል፡፡ ፈጣን የኢኮኖሚ ዕድገት ለማምጣት የቴክኖሎጂ አጠቃቀማችን ፈጥኖ ማደግ አለበት፡፡በመሆኑም ሳይንስና ቴክኖልጂ ለማኑፋክቸሪንግ ኢንዱስትሪ ዕድገት አይነተኛ መሳሪያ መሆኑን ሁሉም የዘርፉ ባለድርሻ አካላት በሚገባ መረዳትና ለዘርፉ ዕድገት ከፍተኛና የማያቋርጥ አስተዋፅኦ ማድረግ ይጠበቅባቸዋል፡፡ የሀገሪቱ ኢኮኖሚ ከግብርና መር ወደ ኢንደስትሪ መር ለመሸጋገር መዋቅራዊ ለውጥ ማምጣት ያስፈልጋል፡፡በዚህ መዋቅራዊ ለውጥ ውስጥ የሀገራችን ኢኮኖሚ ዕድገት ዘላቂነት ለማረጋገጥ በዋናነት ሀገራዊ የቴክኖሎጂ አቅም መገንባት ወሳኝ ነው። መንግስት ለሀገራችን ኢኮኖሚ ዘላቂ ዕድገት የሳይንስ፣ ቴክኖሎጂ ቅጂና ኢኖቬሽን አስፈላጊነት ላይ ጠንካራ እምነት ስላለው የቴክኖሎጂ ሽግግር፣ የትምህርትና ምርምር ተቋማት ስርአት፣ የሳይንስና ቴክኖሎጂ መረጃ እና ወሳኝ የፖሊሲ አቅጣጫዎችን አዘጋጅቶ ለመተግበር በእንቅስቃሴ ላይ ይገኛል፡፡

በማኑፋክቸሪንግ ኢንደስትሪው የተሰማራው የሀገር ውስጥ ባለሀብት በተሰማራበት የስራ ዘርፍ በዓለም አቀፍ ደረጃ ተወዳዳሪ እንዲሆን ከሚያስችሉት ጉዳዮች አንዱ ተስማሚ የሆነ የቴክኖሎጂ አቅርቦት ማመቻቸት እና ተጠቃሚ ማድረግ ነው፡፡ በዚህ ረገድ ባለሀብቱ የምርምርና የቴክኖሎጂ ሽግግር ስራዎች በማከናወንና በመደገፍ ተግባሮች ላይ ሰፊ ርብርብ ማድረግ ይኖርበታል፡፡ በሌላ በኩል በአምራች ኢንደስትሪው የተሰማራው ባለሀብት ከዩኒቨርስቲዎች፣ ቴክኒክና ሙያ ትምህርትና ስልጠና ተቋማት፣ ከምርምር ተቋማት፣ከልማት ኢንስትቲዩቶች ጋር በቅርበትና በአጋርነት መስራት ይጠበቅበታል፡፡

ቴክኖሎጂን ከሰጪ ወደ ተቀባይ ለማሸጋገር የሰጪው ፍቃድና ፍላጎት ብቻ ሳይሆን የተቀባዩም ዝግጁነትም ወሳኝ ነው፡፡ የተቀባዩ ዝግጁነት ሲባል በሚሸጋገረው ቴክኖሎጂ ላይ ያለውን ዕውቀትና ክህሎት የሚመለከት ነው፡፡

የቴክኖሎጂ አቅም ግንባታ ድጋፍ አምራች ኢንዱስትሪዎች ከቴክኖሎጂ ለውጥ ጋር ተስማምተው እንዲሄዱ የሚያስችል አዋጭና ችግር ፈቺ ቴክኖሎጂዎችን በመለየትና በመኮረጅ በሂደትም አቅምን አዳብሮ ቴክኖሎጂን በማሻሻልና በመፍጠር ተወዳደሪነታቸውን ማረጋገጥ ያስፈልጋል፤ ለዚህም ሲባል

1. በአምራች ኢንደስትሪዎች ላይ የተሰማራውን የሀገር ውስጥ ባለሀብት ለአዳዲስ ቴክኖሎጂዎችና አሰራሮች በሩን ክፍት እንዲያደርግ ግንዛቤ መፍጠር፤
2. በትኩረት ዘርፎች ላይ የተሰማሩትን አምራች ኢንዱስትሪዎች ተወዳዳሪ የሚያደርጉ ቴክኖሎጂዎች በእሴት ሰንሰለት ትንተና መሰረት የተለዩ እንዲሆኑ ማስቻል፣
3. የተለዩ ቴክኖሎጂዎችን የአዋጭነት ትንተና በመስራት መምረጥ፣ የንድፍ ስራ መስራት፣ ናሙና ማምረትና መፈተሽ፣ አብዥዎችን በማብቃትና እዲያባዙ በማደረግ ቴክኖሎጂን በማሸጋገር የውጭ ምርትን የመተካት አቅም እንዲጎለብት መደገፍ፤
4. በሀገራችን ሁሉንም አካላት የሚያስተሳስር የተቀናጀ የቴክኖሎጂ ስርአት ያልተዘረጋ በመሆኑ የቴክኖሎጂ ሽግግር ምንጩ የሽርክና (Joint venture) ኢንቨስትመንት፣ የወሳኝ ፕሮጀክቶች ኮንትራክት እና የማኔጅመንት ኮንትራት ሊስፋፋና ሊሰራበት በሚያስችል መልኩ ድጋፉን በመሰጠት፣ ግንዛቤ መፍጠር፣
5. ሌሎች የቴክኖሎጂ አማራጮች ከሚመለከተው አካል ጋር በመሆን ለአምራች ኢንዱስትሪዎች ህጉ በሚፈቅደው መሰረት ማቅረብ ያሰፈልጋል፡፡

 **4.2.3 የኢንተርፕርነርሽፕ አቅም ግንባታ**

የኢንተርፕርነርሺፕ ክህሎት ማለት ሰዎች እዕምሯቸውን ተጠቅመው ስትራቴጂካሊ የማሰብ፣ሪስክን የመቀበል ችሎታ፣አዳዲስና የማሻሻያ ኃሳቦችን በማፍለቅ ለራሳቸውና ለሌሎች ዜጎች የሚሆን የስራ እድልን መፍጠር የሚያስችል ባህሪ እንዲላበስ የሚያደርግና የድርጅቱን የሰው ሀይልና ፋይናንስ አያያዝ ላይ ክፍተት ሊሞላ የሚችል ብቃት መላበስ ማለት ነው፡፡

 **4.2.4 የጥራትና ምርታማነት ማሻሻያ አቅም ግንባታ ማለት**

1. የጥራትና ምርታማነት ማሻሻያ ወይም ካይዘን (KAIZEN) የተገነባውም ከሁለት የጃፓን ቃላት ካይ (KAI) እና ዘን (ZEN) ከሚሉት ሲሆን ይህም የማያቋርጥ መልካም ለውጥ በሚለው የአማርኛው ቃል ሊመነዘር ይችላል፡፡ በመሆኑም የአምራች ኢንዱስትሪዎች ይህን የለውጥ መሳሪያ በመጠቀም ጥራትና ምርታማነታቸውን ለማሳደግ መደገፍ፣
2. የጥራትና ምርታማነት ማሻሻያ /KAIZEN/ አቅም ግንባታ የአምራች ኢንዱስትሪዎች እለት ተእለት የስራ እንቅስቃሴዎቻቸው የማያቋርጥ የምርታማነትና የጥራት ለውጦች እንዲያመጡ በሚያስችላቸው መልኩ መደገፍ፣
3. የጥራትና ምርታማነት ማሻሻያ /KAIZEN/ አቅም ግንባታ ድጋፍ በዋናነት እሴት በሚጨምር፤ የምርት ጥራትና ደረጃ ክትትል ፤ የስራ ቦታ ደህንነትን በሚያረጋግጥ፣ ብክነትን በማስወገድ፤ተወዳዳሪነትን በማሳደግ እና ቀጣይነት ያለው ለውጥ ወይም መሻሻል በሚያመጣ አግባብ ድጋፍ ማድረግ፣
4. ጥራትና ምርታማነት ማሻሻያ /KAIZEN/ የሚተገበረው በተቋም-አቀፍ አካሄድ ሆኖ የኢንዱስትሪው ባለቤት/ሰራተኛ ከአመራር ጀምሮ ከሥራው ጋር በቀጥታ የሚገናኙ ሠራተኞች በሙሉ በአሳተፈና በተቀናጀ መልኩ እንዲከናወን መደገፍ፣
5. ኢንደስትሪዎች ከተስማሚነት ምዘና ድርጅት ጋር በመሆን የISO እውቅና እንዲያገኙ በማድረግ ወደ ውጪ በሚልኳቸው ምርቶች አለም አቀፍ ተወዳዳሪ እንዲሆኑ ማድረግ፤
6. በኢትዮጵያ የምርት ጥራት ደረጃ የወጣላቸውን የምርት አይነቶች በመለየት ለአምራች ኢንደስትሪዎች በማስተዋወቅ በስታንዳርዱ መሰረት እዲያመርቱና ምርታቸውንም እንዲያስፈትሹ በማድረግ የጥራት ሰርቲፊኬት እንዲያገኙ ማድረግና የመሳሰሉትን መተግበር ማለት ነው፡፡

# ኢንዱስትሪዎችን በመደገፍ የማምረት አቅማቸውን ማሳደግ

የአምራች ኢንዱስትሪዎች የድጋፍ ማዕከሎች (ቴክኒካል ክህሎት ፣ኢንተርፕርነርሽፕ፣ ጥራትና ምርታማነት እና ቴክኖሎጅ አቅም ግንባታ) መሰረት የኢንዱስትሪ ኤክስቴንሽን አገልግሎት ተጠቃሚ እንዲሆኑ ከባለድርሻ አካል ጋር በመቆራኘት ተገቢዉን ድጋፍ በማድረግ የማምረት አቅማቸዉን በማሳደግ ከነበሩበት ደረጃ ወደ ተሻለ ደረጃ እንዲሸጋገሩ በመደገፍ የሚፈጥሩትን ቋሚና ጊዚያዊ የስራ ዕድል ከፍ በማድረግ የማህበረሰቡን ተጠቃሚነት ማረጋገጥ ተገቢ ነወ፡፡ ይህን ተግባር ለማከናወን የአምራች ኢንዱስትሪዎች ያሉባቸውን ውስጣዊና ውጫዊ ችግሮች ደረጃ በደረጃ ለመፍታት ያግዝ ዘንድ በእያንዳንዱ አምራች ኢንዱስትሪዎች በስራ ቦታዎች ላይ በመገኘት ያሉባቸዉን የውስጥ እና የውጭ ችግሮች በመለየት ከሚመለከታቸው አጋር አካላት ጋር በመሆን ችግሮችን መፍታት ያስፈልጋል፡፡ ስለሆነም ተግባራትን ለማከናዎንም የሚከተሉትን የስራ ቅደም ተከተሎች መከተል ይኖርብናል፡፡

###  4.3.1 አነስተኛ ኢንዱስትሪወችን በተመለከተ፡

* በመጀመሪያ ደረጃ /ወረዳዉ/ ከተማ አስተዳደሩ ያሉትን አነስተኛ ኢንዱስትሪወችን ሙሉ መረጃ አጥርቶ መያዝና በምን ሁኔታ ላይ እንዳሉ ፕሮፋይል ማዘጋጀት፣
* የተሰበሰበው መረጃ በሚያመለክተው መሰረት ኢንዱስትሪዎች እንዳለባቸው የችግር አይነት በቅርበት ካለው ቴክኒክና ሙያ ኮሌጆች ጋር ትስስር እንዲፈጥሩ ማድረግ፣
* ሁለቱ ተቋማት ኢንዱስትሪዎችን እንዴት እንደሚደገፉ የጋራ እቅድ ማቀድ፣
* ከዚያም አንድ የዘርፉ አሰልጣኝ መምህርና የተቋማችን የዘርፉ ባለሙያ ምን ያህልና የትኞቹን አነስተኛ ኢንዱስትሪዎች ቆጥረው እንደሚደግፉ መረጃ መያዝ፣
* የዘርፉ ባለሙያ ከአሰልጣኝ መምህሩ ጋር በመሆን የጋራ እቅድ በማውጣት ወደ ኢንዱስትሪዎች በመሄድ የሁኔታዎች ትንተና መስራት፣
* በተዘጋጀው የሁኔታዎች ትንተና መሰረት ኢንዱስትሪዎች ያለባቸውን የአመለካካከት፣ የእውቀትና የክህሎት፣ የቴክኖሎጅ፣ የጥራትና ምርታማነት፣ የጥሬ እቃ አቅርቦትና አጠቃቀም፣ የፋይናንስ አቅርቦት፣ እንዲሁም የገበያና የሂሳባ አያያዝ ክፍተቶችን በተገቢው መንገድ መለየት፣
* ከላይ የተጠቀሱትን ክፍተቶች ሊሞላ የሚችሉበትን የድርጊት መርሃግብር ከአሰልጣኝ መምህሩ ጋር በጋራ ማዘጋጀት፣
* በተዘጋጀው የድርጊት መርሃግብር መሰረት የኢንዱስትሪዎችን ክፍተት ሊሞላ የሚችል ድጋፍ መስጠት፣
* ክፍተቶቹ እየተሞሉ፣ የኢንዱስትሪወች የውስጥና የውጭ ችገሮች እየተፈቱ ስለመሆኑና የመጣውንም ለውጥ እየገመገሙ በቋሚ መዝገብ በመያዝ መረጃውን ለሚመለከተው አካል ማድረስ፡፡

###  4.3.2 መካከለኛና ከፍተኛ ኢንዱስትሪዎችን በተመለከተ

* በመጀመሪያ ደረጃ ወረዳዉ/ከተማ አስተዳደሩ ያሉትን መካከለኛና ከፍተኛ ኢንዱስትሪወችን ሙሉ መረጃ አጥርቶ መያዝና በምን ሁኔታ ላይ እንዳሉ ፕሮፋይል ማዘጋጀት፣
* የተሰበሰበው መረጃ በሚያመለክተው መሰረት ኢንዱስትሪዎች እንዳለባቸው የችግር አይነት በቅርበት ካለው ዩኒቨርሲቲ ጋር ትስስር እንዲፈጥሩ ማድረግ፣
* ሁለቱ ተቋማት ኢንዱስትሪዎችን እንዴት እንደሚደገፉ የጋራ እቅድ ማቀድ፣
* ከዚያም አንድ የዘርፉ የዩኒቨርሲቲው መምህርና የተቋማችን የዘርፉ ባለሙያ ምን ያህልና የትኞቹን መካከለኛና ከፍተኛ ኢንዱስትሪዎች ቆጥረው እንደሚደግፉ መረጃ መያዝ፣
* የዘርፉ ባለሙያ ከዩኒቨርሲቲ መምህሩ ጋር በመሆን የጋራ እቅድ በማውጣት ወደ ኢንዱስትሪዎች በመሄድ የሁኔታዎች ትንተና መስራት፣
* በተዘጋጀው የሁኔታዎች ትንተና መሰረት ኢንዱስትሪዎች ያለባቸውን የአመለካካከት፣ የእውቀትና የክህሎት፣ የቴክኖሎጅ፣ የጥራትና ምርታማነት፣ የጥሬ እቃ አቅርቦትና አጠቃቀም፣ የፋይናንስ አቅርቦት፣ እንዲሁም የገበያና የሂሳባ አያያዝ ክፍተቶችን በተገቢው መንገድ መለየት፣
* ከላይ የተጠቀሱትን ክፍተቶች ሊሞላ የሚችሉበትን የድርጊት መርሃግብር ከአሰልጣኝ መምህሩ ጋር በጋራ ማዘጋጀት፣
* በተዘጋጀው የድርጊት መርሃግብር መሰረት የኢንዱስትሪዎችን ክፍተት ሊሞላ የሚችል ድጋፍ መስጠት፣
* ክፍተቶቹ እየተሞሉ፣ የኢንዱስትሪወች የውስጥና የውጭ ችገሮች እየተፈቱ ስለመሆኑና የመጣውንም ለውጥ እየገመገሙ በቋሚ መዝገብ በመያዝ መረጃውን ለሚመለከተው አካል ማድረስ፡፡
	+ 1. **ኢንዱስትሪዎች ያለባቸዉን የግብዓት ችግሮች ለይቶ መፍታት**

ኢንዱስትሪዎች በሀገር ዉስጥ የሚያስፈልጋቸዉን ግብዓቶች ያለማቆረጥ ፍሰቱን ጠብቆ ማግኘት አለባቸዉ፡፡ ነገር ግን አብዛኛዎቹ ኢንዱስትሪዎች በግብዓት እጥረት ምክንያት የማምረት አቅማቸው እንዳያድግ እንቅፋት መሆኑን በተደጋጋሚ ለማየት ተችሏል፡፡ ስለሆነም ይህን ችግር ለመፍታት የሚከተሉትን ነጥቦች ግምት ዉስጥ ማስገባት ተገቢ ነዉ፡፡

* አምራች ኢንዱስትሪዎች የሚጠቀሟቸዉን ግብዓት በዝርዝር ለይቶ መረጃ መያዝ፣
* በቀን፣ በወር እና በዓመት እያንዳንዱ አምራች ኢንዱስትሪዎች የሚጠቀሙትን የግ**ዓት** መጠን በየሚለኩበት መለኪያ መረጃ መያዝ፣
* የእሴት ሰንሰለት መሰረት በማድረግ በኢንዱስትሪዎች የሚፈለጉ ግብአቶች በመጠን፣ በዓይነትና በዋጋ ደረጃ በዝርዝር መለየት፣
* ግብዓት የሚመረትባቸዉን/የሚገኝባቸውን አካባቢዎች መረጃ በመሰብሰብ የትኛው ግብዓት የት እንደሚገኝና በመጠን፣ በዓይነትና በዋጋ ደረጃ በዝርዝር ለይቶ መያዝ፣
* ከሚመለከታቸው ተቋማት ጋር በጋራ በመስራት ግብዓት አቅራቢንና ግብዓት ፈላጊን በማገናኜት ትስስር እንዲፈጠር መደገፍ፣
* አምራች ኢንዱስትሪዎች እርስ በርሳቸው የግብዓት ትስስር እንዲኖራቸው የሚያደርግ የድጋፍ ሥርዓት ተግባራዊ ማድረግ፤
* በግዓት በትስስር ስራ ዙሪያ ያለባቸውን የአመለካከትና የክህሎት ችግሮችን መለየትና ክፍተቱን የመሙላት ሥራ መስራት፣
* የኢንዱስትሪዎችን የግብዓት እጥረት ለመፍታት ከዘርፉ ማህበራት ጋር በመቀናጀት በጋራ መስራት፣
* የምርት እሴት ሰንሰለትን ሊያሟላ በሚችል መልኩ በአምራች ኢንዱስትሪዉ የሚፈለጉ ግብአቶች በመጠን፣ በዓይነትና በጥራት በአገር ውስጥ በስፋት ለማምረት የሚያስችል ሁኔታ እንዲፈጠር የጥናት ሰነድ በማዘጋጀት ለግብዓት አቅራቢና ለግብዓት ፈላጊ ስልጠና መስጠት፣

##  የኢንዱስትሪዎችን የፋይናንስ ችግር እንዲፈታ ማድረግ

* + በመጀመሪያ ደረጃ የፋይናንሲንግ ችግር ያለባቸውን ኢንዱስትሪዎች መለየትና የትኛው አይነት የፋይናንስ (የሊዝ ፋይናንስ፣ የስራ ማስኬጃ) ችግር እንዳለበት መረጃ አጠናቅሮ መያዝ፣
	+ ከልማት ባንኮች፣ከዋልያ እና ከሌሎች አበዳሪ ተቋማት ጋር በመሆን የግንዛቤ ማስጨበጫ ሰነድ ማዘጋጀት፣
	+ የግንዛቤ ማስጨበጫ መደረክ ለመፍጠር ሁሉም ባለድርሻ አካላት ዝግጅት ማድረግና የግንዛቤ መፍጠር፤
	+ ታዳሚውን ለውይይት መጋበዝና ተነሳሽነታቸውን በመረዳት የተሠጠው ግንዛቤ ያመጣውን ለውጥ በመገምገም ፍላጎት ያላቸውን መለየት፣ ወደ ብድር ለመግባት ፍላጎት ያላቸውን ባለሃብቶችን በመደገፍ ወደ አፈጻጸም ማስገባት፣
	+ የካፒታል ዕቃ ፋይናንስ ተጠቃሚ ለመሆን ጥያቄ ያቀረቡ እና የፀደቀላቸዉን ኢንዱስትሪዎች በመለየት ተከታታይ ድጋፍ በመስጠት ተጠቃሚ እንዲሆኑ ማድረግ፣
	+ በየአበዳሪ ተቋማቱና የብድር አይነቶችን መሰረት በማድረግ የብድር ጥያቄ ያቀረቡ፣ የፀደቀላቸዉ እና ተጠቃሚ የሆኑ የአምራች ኢንዱስትሪዎችን መረጃ በስም፣በደረጃና በመጠን አጠናቅሮ በመያዝ ለሚመለከተዉ አካል ሪፖርት መስጠት፣
* በመጨረሻም ከላይ በተሰጡት ድጋፎች የማምረት አቅማው ያደጉ ኢንዱስትሪዎችን በመለየት ከድጋፍ በፊት የነበሩበት የማምረት አቅምና ከድጋፍ በኋላ የደረሱበትን የማምረት አቅም፣በማወዳደር የድገፍ ውጤታችንን ማዎቅ እንችላለን፡፡
	1. **ኢንዱስትሪዎችን በመደገፍ የደረጃ ሽግግር ማካሄድ**

ሃብት ያፈሩና ከአነስተኛ ወደ መካከለኛ እንዲሁም ከመካከለኛ ወደ ከፍተኛ መሸጋገር የሚችሉትን ኢንዱስትሪዎች በተቀናጀ መልኩ በመደገፍ ያካበቱትን ልምድና አሰራር ተጠቅመው በተመሳሳይ ዘርፍ ወደ ተሻለ ደረጃ የሚያድጉበትን መንገድ በአሰራር መመለስና የተሸጋገሩ ኢንዱስትሪዎች ያላቸውን ኢኮኖሚያዊና ሌሎች አስተዋፆዎች ከፍ ለማድረግ የሚከተሉት ዝርዝር ተግባራት መፈጸም አስፈላጊ ነው፡፡

* ኢንዱስትሪዎች ከአነስተኛ ወደ መካከለኛ እንዲሁም ከመካከለኛ ወደ ከፍተኛ ሽግግር ለማድረግ የሚመዘኑበት መመሪያ ማዘጋጀትና ማፀደቅ፣
* በኢንዱስትሪዎች የሽግግር አፈጻጸም መመሪያ ላይ በየደረጃው ለሚገኘው መዋቅር ግንዛቤ ማስጨበጥ፣ መከታተልና ድጋፍ ማድረግ፣
* በመመሪየው ላይ ግልጽነት ከተፈጠረ በኋላ በአንድ በጀት ዓመት ውስጥ በተያዘዉ እቅድ መሰረት ሽግግር የሚደርግላቸውን ኢንዱስትሪዎች መለየት እና አጠቃላይ የሆነ የመረጃ ታሪካቸውን መመዝገብ፣
* የተለዩትን ኢንዱስትሪዎች በተዘጋጀላቸው የድጋፍ ማዕቀፎች መሰረት የትኛው ኢንዱስትሪ የትኛውን ድጋፍ እንደሚፈልግ በስራ ቦታው በመገኘት መለየት፣
* የተለዩትን እንዱስትዎች ደረጃቸውን የሚመጥን ልዩ ልዩ ድጋፎችን እንዲያገኙ መደገፍ፣
* የተሰጣቸዉን ድጋፍ ተጠቅመው የማምረት አቅማቸው ከፍ ማለቱን ወይም ባለበት መቆሙን መፈተሽና መመዝገብ፣
* የኢንዱስትሪዎችን ሽግግር ለመወሰን ከመመሪያው ጋር ሊጣጣም የሚችሉ አስፈላጊ የሆኑ መረጃዎችን ማሰባሰብና ማደራጀት፣
* በደረጃ ሽግግር አፈጻጸም መመሪያው በተዘጋጀዉ መስፈርት መሰረት ኢንዱስትሪዎችን መመዘንና ውጤቱን መወሰን፣
* ውጤቱ ኢንዱስትሪዎች አሁን ካሉበት ደረጃ የተሻለ ከሆነ ሽግግራቸዉን ማብሰር እና የተሸጋገሩበትን ሁኔታ የሚገልጽ ሰርቲፊኬት መስጠት፡፡

##  የኢንዱስትሪዎችን ምርጥ ተሞክሮ መቀመርና ማስፋት

የኢንዱስትሪዎቸን ምርታማነት እና የማምረት አቅም ለመጨመር ምርጥ ተሞክሮዎችን በመቀመር ማስፈት ወሳኝ ተግበር ነዉ፡፡ ምርጥ ተሞክሮዎችን ቀምሮ ለማስፋት የሚከተሉትን አሰራሮች መከተል ይገባል፡፡

በመጀመሪያ ደረጃ፡

* ምርጥ ተሞክሮ የሚቀመርላቸውን ኢንዱስትሪዎች እና ድጋፍ ሰጪ አካላትን መለየት፣
* የሞዴል ኢንዱስትሪዎች መመዘኛ መስፈርት ማዘጋጅት፣
* ምርጥ ተሞክሮዎችን ለመቀመር የሚያስችል ቼክሊስት ማዘጋጀት ያስፈልገናል፡፡
	+ 1. **ቼክሊስት ማዘጋጀት**
			1. **ሞዴል ኢንዱስትሪዎችን በተመለከተ**
* የኢንዱስትሪው ጥሬ ሃቆች (መቼ እንደተቋቋመ፣ የት እንደተቋቋመ፣ ህጋዊ አደረጃጀቱ፣ መነሻ ካፒታል፣የፈጠረው የስራ ዕድል፣ ከመንግሥት ያገኛቸው ድጋፎች፣ ወዘተ..)
* እንዴት ልማታዊ አሰተሳሰብ ሊያሳድግ እንደቻለ፤
* የሥራ ክህሎት አጠቃቀም ምን እንደሚመስል፤
* በገበያ ውስጥ በምርት ጥራትና በዋጋ እንዴት ተወዳዳሪ መሆን እንደቻለ፣
* በገበያ የሚፈለገውን የምርት ጥራትና ስታንዳርድ እንዴት ሊጠብቅ እንደቻለ፣
* ተቋማዊ አመራርንና አደረጃጀትን እንዴት ውጤታማ አድርጎ በሥራ ላይ እንዳዋለ፣
* ምርታማነቱንም እንዴት እንዳሳደገ፣
* የሚሰጡ መንግስታዊ ድጋፎችንና አገልግሎቶችን በአግባቡ መጠቀም እንዴት እንደቻለ /ብድር፣ማምረቻ ቦታ፣ገበያ….ወ.ዘተ/፣ እና
* ያለውን የገበያ ድርሻ እንዴት እንዳሳደገ፣
* ለተከታታይ ዓመታት እንዴት ትርፋማ መሆን እንደቻለ፣
* ካፒታሉን እንዴት እንዳሳደገ፣
* ለሌሎች የሥራ ዕድል መፍጠር እንዴት እንደቻለ፣
	+ - 1. **ኢንዱስትሪዎችን ለሞዴልነት ያበቁ ድጋፍ ሰጪ አካላት**
	+ ሞዴል ኢንዱስትሪዎቹ ልማታዊ አሰተሳሰብ እንዲያጎለብቱ የተደረጉ ጥረቶችን፤
	+ ሞዴል ኢንዱስትሪዎቹ ውጤታማ ተቋማዊ አመራርና አደረጃጀትን በሥራ ላይ እንዲያውሉ የተሰጠ ድጋፍ፣
	+ ለእያንዳንዱ ሞዴል ለሆኑ ኢንዱስትሪዎች የተሰጡ ድጋፍ ዓይነቶች፣ ይዘትና ጥራት፤
	+ ሞዴል ኢንዱስትሪወቹ ምርታማነታቸውን እንዲያሳድጉ የሚሰጡ የኢንዱስትሪ ኤክስቴንሽን ድጋፎች በአግባቡ መጠቀም እንዲችሉ ተግባራዊ የሆኑ የክትትልና ድጋፍ አግባቦች፣
	+ በገበያ ውስጥ በምርት ጥራትና በዋጋ ተወዳዳሪ እንዲሆኑ ለማድረግ የተደረገ ድጋፍ፣
	+ የሞዴል ኢንዱስትሪዎቹ ካፒታል እንዲያድግ፣ ቁጠባን እንዲያዳብሩ እና ትርፋማ እንዲሆኑ የተጠቀሙበት ዘዴ፣
	+ የሞዴል ኢንዱስትሪዎች መረጃን በጥራት የመሰብሰብ፣ የመያዝና ለሚመለከተው አካል በአግባቡ የማስተላለፍ ጥረት፣
		- 1. **በቼክሊስት መሰረት መረጃ መሰብሰብ፣**
* የመስክ ጉብኝት እና ምልከታ በማድረግ፣
* ሰነዶችን በመፈተሽ፣
* ውይይት በማድረግ፣
* ቃለ መጠይቅ በማካሄድ፣
* የመረጃ ማሰባሰቢያ መንገዶችን በመጠቀም፣
	+ በጽሁፍ፣ በድምፅ፣ በምስል መያዝ፡፡
		- 1. **ምርጥ ተሞክሮዎችን ስለመቀመር**
* በቼክሊስቱ መሠረት የተሰበሰቡትን መረጃዎች ከመስፈርቶቹ አንፃር ማደራጀት
* መረጃዎቹን መተንተን፣
* ተሞክሮውን በሚያመች ዘዴ መቀመር (በምስል በድምፅና በጽሁፍ)
* ሪፖርት በወረዳ/በቀበሌ ወይም በከተማ ደረጃ በማዘጋጀት በዞን/በክልል ደረጃ ለሚገኘው መዋቅር ማስተላለፍ፤
* በክልል/ዞን/ከተማ ደረጃ ያለው መዋቅር ከሚመለከታቸው ፈፃሚ አካላት ጋር በመሆን ከምርጥ ተሞክሮ መስፈርቶች እና ከማስፋት መርሆዎች አንፃር በመፈተሽ ያፀድቃል፤ ውጤቱንም ለሚመለከታቸው አካላት ያሳውቃል::

# ምርጥ ተሞክሮዎችን ስለማስፋት

ውጤታማ የሆነ ምርጥ ተሞክሮ የማስፋት ሥራ በመተግበር ከመጀመሪያ አንስቶ አስከ ፍጻሜ ድረስ በተደራጀ መንገድ የሚከናወንበትን ሁኔታ መፍጠር ያስፈልጋል፡፡ ከዚህ አኳያ በተግባሩ የሚሰማሩ አካላት በሙሉ በተገቢው ሊከተሏቸውና ያለማቆራረጥ ተግባራዊ ሊያደርጓቸው የሚገቡ የሥራ ቅደም ተከተሎች የሚከተሉት ይሆናል፡፡

**4.5.2.1 የጠራ ራዕይ መያዝ**

የምርጥ ተሞክሮ ማስፋት ሥራው ውጤታማ እንዲሆን ከሁሉ አስቀድሞ የማስፋት ሥራውን አስፈላጊነት፣ ለማሳካት የሚፈለገው አላማና ሊደረስበት የታሰበውን ግብ በትክክል በማመላከት የጠራ ራዕይ ሊኖር ይገባል፡፡

**4.5.2.2 ሁኔታዎችን ማወቅ**

የምርጥ ተሞክሮ ማስፋት ሥራን ለማከናወን አስፈላጊ የሆኑ ውጫዊና ውስጣዊ ሁኔታዎች፣ አመቺና አስቸጋሪ ሁኔታዎች፣ እነዚህም ኢንዱስትሪዎች በምርጥ ተሞክሮ የማስፋት ተግባራት ላይ ያላቸውን አንድምታ መገምግም ያስፈልጋል፡፡

**4.5.2.3 ዕቅድ ማዘጋጀት**

የምርጥ ተሞክሮ ማስፋት ዕቅድ በሁኔታዎች ግምገማ ላይ የተመሰረተና ሊፈጸም የሚችል ግብ በማሻያማ አኳኋን የተቀመጠ እና ዝርዝር አፈጻጸሙን በተብራራ መንገድ የሚያሳይ መሆን አለበት፡፡

 **4.5.2.4 የጋራ አመለካከት መፍጠር**

በምርጥ ተሞክሮ የማስፋት ሥራው አስፈላጊነትና ዋና ዋና ተግባራት ዙሪያ (ለማስፋት በተመረጠው ተሞክሮ፤ የማስፋቱ ተግባር አድማስ፤ በሚጠበቀው ውጤት) በየደረጃው ባለው አመራርና ፈጻሚ አካላት ዘንድ የጋራ አመለካከት መፍጠር የሚያስችል ሥራ መሥራትና የሚፈለገው የጋራ አመለካከት መፈጠሩንም ማረጋገጥ ያስፈልጋል፡፡ እንደዚሁም የምርጥ ተሞክሮ ቅመራ እና የማስፋቱን ዕቅድ ከሞዴል ኢንዱስትሪዎች ጋር የጋራ መግባባት መፍጠርና ሥራውንም የእኔ ብለው እንዲቀበሉ ማድረግ ይኖርበታል፡፡

**4.5.2.5 ደጋፊ የህግና የድጋፍ ማዕቀፎችን ማወቅ**

የምርጥ ተሞክሮ ቅመራና የማስፋት ሥራውን ለማከናወን ያለውን የኢንዱስትሪዎች ልማት ደጋፊ የህግና የድጋፍ ማዕቀፎችን በተሟላ መንገድ ማወቅ፣ የተግባሩን ስኬታማነት ሊያረጋግጡ የሚችሉትን መለየት፣ በተግባሩ ሂደት በአግባቡ ሥራ ላይ የሚውሉበትን ሁኔታ ለመፍጠር ጥረት ማድረግ ይገባል፡፡

 **4.5.2.6 ፈፃሚ እና ባላድርሻ አካላትን መለየትና በአግባቡ ማሰማራት**

ምርጥ ተሞክሮዎችን የመቀመር የማስፋት ሥራውን በመተግበር ሂደት ተሳታፊ የሚሆኑ ፈፃሚና ባለድርሻ አካላትን በዝርዝር መለየት፣ በተናጠልም ሆነ በጋራ የሚጠበቅባቸውን ተግባርና የኃላፊነት ሚናቸውን እንዲሁም በመካከላቸው የሚኖረውን ግንኙነት በግልፅ በማስቀመጥ ማሰማራት ይገባል፡፡

* + - 1. **አስፈላጊ ግብዓቶች መሟላታቸውን ማረጋገጥ**

የምርጥ ተሞክሮ ቅመራና የማስፋት ሥራውን ለመተግበር የተገኙ ምርጥ ተሞክሮዎችን ለመቀመርና ለማስፋት አስፈላጊ የሆነ የሰው ኃይል፣ ቴክኖሎጂዎች፣ ፋይናንስና ማቴሪያሎች መሟላት ይኖርባቸዋል፡፡

 **4.5.2.8 ውጤታማ የግምገማና የክትትል ስርዓት መዘርጋት**

የምርጥ ተሞክሮዎች ቅመራና የማስፋቱን ተግባር በማከናወን ሂደት በየጊዜው የተገኙትን ውጤቶች በመከታተል ወደ ላቀ ደረጃ ለማሸጋገር ቀጣይነት ያለው የግምገማና የክትትል፣ የግብረ መልስ እና የማበረታቻ ስርዓት መዘርጋት ያስፈልጋል፤ በሂደትም ስርዓቱ በትክክል እየሰራ መሆኑን ማረጋገጥ ይገባል፡፡

##  4.5.3 ምርጥ ተሞክሮዎችን የማስፋት ዘዴዎች

የሞዴል ኢንዱስትሪዎች ምርጥ ተሞክሮ አስፈላጊውን ሂደት ተከትሎ በሚጠበቀው ደረጃ ከተቀመረ በኋላ ኢንዱስትሪው ያለውን ምርጥ ተሞክሮ ለሌሎች ለማስተላለፍ ያለውን ችሎታ በመመዘን እንደ አግባብነቱ ከዚህ በሚከተሉት ዘዴዎች አማካኝነት ለሌሎች እንዲሰፉ ይደረጋል፡፡

**4.5.3.1 ፈጣን ኢንኩቤሽን ሞዴል**

ኢንኩቤሽን ሞዴል ማለት የአንድ ሞዴል ኢንዱስትሪን ምርጥ ተሞክሮ በኤሌክትሮኒከስ ወይም በፕሪንት ሚዲያ በመቀመር በአንድ ጊዜ ከ20 እስከ 25 ለሚደርሱ ሞዴል ላልሆኑ ኢንዱስትሪዎች በሥልጠና መልክ ማቅረብ፣ በሥልጠናው ያልተካተቱ ጉዳዮችን በሞዴል ኢንዱስትሪው መስሪያ ማዕከል በመሄድ ልምድ የሚቀሰምበት የማስፋት ዘዴ ነው፡፡

**4.5.3.2 በተለያዩ ንዑሳን ዘርፎች የተሰማሩ ኢንዱስትሪዎችን የልምድ ልውውጥ ቡድን መፍጠር**

ምርጥ ተሞክሮን ለማስፋት ሲባል አንድ ሞዴል ኢንዱስትሪ እና በአንድ አካባቢ የሚገኙ ከ5-10 የሚደርሱ ሞዴል ያልሆኑ ኢንዱስትሪዎች የሚያቋቁሙት ቡድን ሆኖ ኢንዱስትሪዎቹ በተለያዩ ንዑሳን ዘርፎች የተሰማሩ መሆን ይኖርባቸዋል፡፡

በዚህ የማስፋት ዘዴ ከተለያዩ ንዑሳን ዘርፎች የተውጣጡ ኢንዱስትሪዎች ስለሚሆኑ ለሞዴል ኢንዱስትሪው ተፎካካሪዎች አይሆኑም፡፡ ስለሆነም ምርጥ ተሞክሮውን ለማካፈል የሚመረጠው ሞዴል ኢንዱስትሪ ያሉትን ምርጥ ተሞክሮዎች ያለ አንዳች ስጋት እንዲያካፍል ያስችላል፡፡

 **4.5.3.3 በተመሳሳይ ንዑስ ዘርፍ የተሰማሩ ኢንዱስትሪዎች ቡድን በማቋቋም**

የዚህ ማስፋት ዘዴ አደረጃጀት አንድ ሞዴል ኢንዱስትሪ እና በተመሳሳይ ንዑስ ዘርፍ በአንድ አካባቢ የተሰማሩ ከ3-5 የሚደርሱ ሞዴል ላልሆኑ ኢንዱስትሪዎች ዓላማቸውን ምርጥ ተሞክሮ መቅሰም አድርገው የሚያቋቁሙት ቡድን ማለት ነው፡፡

በዚህ የማስፋት ዘዴ በተመሳሳይ ንዑስ ዘርፍ የተሰማሩ ኢንዱስትሪዎቹ ስለሚሆኑ ሞዴል ኢንዱስትሪው በተለይም ከምርት ጥራትና ስታንዳርድ ጋር ያሉትን ልምዶች ለማካፈልና ወደ ሌሎች ለማስፋት ጠቀሜታው የጎላ ይሆናል፡፡

 **4.5.3.4 መገናኛ ብዙሐን**

ይህ የማስፋት ዘዴ የኤሌክትሮኒክስ እና ፕሪንት ሚዲያዎችን ማለትም ቴሌቪዥን፣ ሬዲዮ፣ ጋዜጣ፣ መፅሄት፣ መፅሃፍ፣ ብሮሸር እና ሌሎችን የሚያካትት ሲሆን የሞዴል ኢንዱስትሪዎችን ምርጥ ተሞክሮ ለበርካታ ተጠቃሚዎች ለማስፋት ከሚያስችሉ ዘዴዎች ዋነኛው ነው፡፡

በቴሌቪዥን የሚተላለፉ ምርጥ ተሞክሮዎች በፕሬስ ኮንፍረንስ፣ በቶክ ሾው (Talk show) እና አስቀድመው የተቀረጹ የምርጥ ተሞክሮ ምሳሌያዊ ጉዳዮችን ያካተተ ይሆናል፡፡

ፕሬስ ኮንፍረንስ ሲዘጋጅ ሞዴል ኢንዱስትሪዎችና የተለያዩ የመንግስትና የግል ሚዲያዎች ተሳታፊ በመሆን ጥያቄዎችንና አስተያየቶችን እንዲያነሱ በማድረግና በሞዴል ኢንዱስትሪው ምላሽ እንዲሰጥ በማድረግ ምርጥ ተሞክሮ ለተጠቃሚዎች እንዲተላለፍ ያደርጋል፡፡

ቶክ ሾው (Talk show) ሲዘጋጅ ሞዴል ኢንዱስትሪዎች፣ ሞዴል ያልሆኑ ነባር ኢንዱስትሪዎች፣ ሥራ ፈላጊዎች እንዲሁም የኢንዱስትሪ ዘርፍ የአስፈፃሚ አካላት አመራሮችና ባለሙያዎች ተሳታፊ ይሆናሉ፡፡

በሚዲያ የሚሰፉ ምርጥ ተሞክሮዎች ወሰናቸው ሀገር ዘለል ስለሚሆን በክልል፣ በከተማ እንዲሁም በሀገር ደረጃ እጅግ የላቁ ተሞክሮዎች ብቻ የሚተላለፉ ይሆናሉ፡፡

በሚዲያ የሚሰፉ ምርጥ ተሞክሮዎች አንድ ጊዜ በተገቢው ከተዘጋጁ በኋላ ለበርካታ ነባር ኢንዱስትሪዎች እና አዲስ ወደ ዘርፉ መቀላቀል ለሚፈልጉ ከቴክኒክና ሙያ፣ከዩኒቨርሲቲ ተመራቂዎች ተሞክሮዎችን ለማስፋት ዓይነተኛ ዘዴ ነው፡፡

* + - 1. **የሞዴል ኢንዱስትሪዎች ኤግዚቢሽንና ባዛር በማዘጋጀት**

ይህ የማስፋት ዘዴ ምርጥ ተሞክሮ ያላቸው ሞዴል ኢንዱስትሪዎችን ብቻ በኤግዚቪሽንና ባዛር ላይ በማሳተፍ ለሌሎች ምርጥ ተሞክሮዎችን ለማስፋት የሚደረግ ዘዴ ነው፡፡ የኤግዚቪሽንና ባዛር ማስፋት ዘዴ የሞዴል ኢንዱስትሪዎች ምርት የሚቀርብበት ስለሚሆን ከምርት ጥራትና ስታንዳርድ ጋር ያሉ ልምዶችን ለማካፈል ያስችላል፡፡ ይህ የማስፋት ዘዴ ፣ ከነባርና ሞዴል ካልሆኑ ኢንዱስትሪዎች ባለፈ አዲስ ወደ ዘርፉ መሰማራት ለሚፈልጉ እንዲሁም ለህብረተሰቡ ምርጥ ተሞክሮዎችን ለማስፋት ያስችላል፡፡

* 1. **ፕሮጀክቶችን ገምግሞ ማስተካካልና ወደ አፈጻጸም ማስገባት**
* ወደ ኢንዱስትሪ ዘርፉ ለመግባት ፕሮጀክት ቀርጸው የቀረቡትን ባለሀብቶች ፕሮጀክቶቻቸውን በመገምገምና ጉድለት ያለባቸውን እንዲያስተካክሉ መደገፍ፣ ማማከር እና ማበረታታት፣
* ማሽነሪ ዝርዝር መግለጫ ለሚጠይቁ ባለሃብቶች ድጋፍ በመስጠት የሚቀርቡ የዘርፉ ፕሮጀክቶች ፕላንትና ማሽን ሌይ አዉት ግምግሞ ማስተካከል፣
* በተገመገሙና ባለፉ ፕሮጀክቶች እቅድ መሰረት ያሸነፉትን ፕሮፎርማ እና ተገዝተዉ የቀረቡ ማሽኖችን ተመሳሳይነት በቦታው በመገኘት ማረጋገጥ፣
* የኢንዱስትሪ ፕሮጃጅቶች ዝርዝር መረጃ ማጥራትና በትክክል መያዝ፣
* በቅደመ ግንባታ፣በግንባታ ላይ ያሉ እንዲሁም ግንባታቸዉን በማጠናቀቅ ላይ ያሉ የኢንዱስትሪ ፕሮጅጅቶችን በየገዜዉ ያሉበትን ደረጃ መከታተል፣ የሚገጥሟቸዉን ችግሮች መፍታት እና ሁለንተናዊ ድጋፍ ማድረግ፣
* ግንባታ አጠናቀዉ እና ማሽን አስገብተዉ መሰረተ ልማት ያልተሟላላቸዉን ኢንዱስትሪ ፕሮጀክቶች ከሚመለከተዉ አጋር አካላት ጋር በጥብቅ በመወያየት ችግሮችን መፍታት፣
* ግንባታ አጠናቀዉ የሙከራ ምርት ማምረት የጀመሩ የኢንዱስትሪ ፕሮጅክቶች ተጠናክረዉ ወደ ማምረት እንዲገቡ ሁለንተናዊ ድጋፍ ማድረግ፣
* መሬት የወሰዱትን ፕሮጀክቶች ወደ ግንባታ በማስገባት የሚገጥማቸውን ችግሮች በመለየት እንዲፈቱላቸው ማድረግ፣
* ግንባታ ያጠናቀቁትን ፕሮጀክቶች ሌሎች መሰረተ ልማቶች እንዲቀርቡላቸው በማድረግ ወደ ማምረት እንዲሸጋገሩ ማድረግ፡፡

 **ክፍል አምስት**

1. **የዘርፉን ሙያተኛ አመለካከት፣ እዉቀትና ክህሎት ማሳደግ፤**
* በየደረጃው የሚገኙ የዘርፉ ባለሙያዎች ያለባቸውን የእውቀት፣ የክህሎትና የአመለካከት ክፍተቶችን መለየት፣
* በምን፣ በምን ዙሪያ ስለጠናዎች መሰጠት እንዳለባቸዉ መረጃዎችን መያዝ
* በተያዘዉ መረጃ መሰረት የስልጠና ሰነዶችን ማዘጋጀት እና የቅድመ ዝግጅት ስራ መስራት፣
* የተዘጋጁ የስልጠና ሰነዶች በማኔጅመንት እንዲገመገሙ ማድረግ እና ማስፀደቅ
* ስልጠና የሚሰጥበትን ጊዜ መወሰን፣ ለሰልጣኞች ጥሪ ማስተላለፍና የስልጠና አዳራሽ በማዘጋጀት ስልጠናውን መስጠት፣
* የስልጠናዉን አሰጣጥ መገምገም ለወደፊት መስተካከል ያለበትን ጉዳይ መለየት እና የስልጠናዉን አጠቃላ ክዋኔ በሪፖርት ለሚመለከተዉ ማቅረብ ይጠበቃል፡፡

#  የኢንዱስትሪ ልማት ዘርፍ ስዕላዊ መግለጫ /High Level Map/

የአምራች ኢንዱስትሪ ድጋፍና ክትትል አገልግሎት

* ኢንዱስትሪ ሚኒስቴር
* የፌ/አነ/መካ/ማኑ/ ኢን/ልማ/ባለስልጣን
* የፌ/ ኢን/ልማት ኢንስቲቲዩቶች
* የፌደራል ፓ/ልማት ኮርፖሬሽን
* ዩኒቨርሰቲዎች
* መሠረተ ልማት አቅራቢ ተቋማት
* ከተማ ል/ቤቶችና ኮንስትራክሽን ቢሮ
* አካባቢ ደንና የዱር እንስሳት ጥበቃ ባለስልጣን
* ገንዘብና ኢኮኖሚ ትብብር ቢሮ
* ግብርና ቢሮ
* የሊዝ ኩባንያዎች
* ሌሎች የፋይናንስ ተቋማት

የኢንዱስትሪ መስፋፋት

* የኢንዱስትሪ የፕሮጀክት ጥናትና ፕሮፋይል ዝግጅት
* የገጠር ኢንዱስትሪያላይዜሽን ማስፋፋት
* የኢንዱስትሪ ፕሮጀክቶችን መደገፍ

የግብዓትና የገበያ ትስስር አገልግሎት

* የተቋማት፣የግብዓትና የምርት ትስስር
* የገበያ ጉድለትን መሙላት
* የብድር/ፋይናንስ;አገልግሎት

የኢንዱስትሪ አቅም ማሳደግ

* የኢንዱስትሪ ኤክስቴንሽን አገልግሎት
* የቴክኒክና ኢንተርፕርነር ስልጠና
* የቴክኖሎጅ ትውውቅና መረጣ
* የካይዘን ፍልስፍና ትግበራ
* የቤንችማርኪንግ አገልግሎት

የፋሲሊቴሽንና የጥናት አገልግሎት

* የመሰረተልማት ድጋፍ አገልግሎት
* የኢንዱስትሪ-ዩኒቨርሲቲ ትስስር
* የመንግስትና የኢንዱስትሪ ባለሀብት አጋርነትን ማጠናከር
* የምክር አገልግሎት መስጠት